title: Good Wife

text:
Sarjan tarina keskittyy Alicia Florrickiin (Julianna Margulies), jonka puoliso Peter Florrick (Chris Noth), entinen Chicagon valtion syyttäjä, joutuu vankilaan julkisen seksi- ja korruptioskandaalin vuoksi. Alicia palaa vanhaan työhönsä juridiikan pariin rakentaakseen uudelleen maineensa ja elättääkseen kaksi lastaan. Sarjan alkuasetelma sai inspiraationsa pääasiassa Eliot Spitzerin prostituutioskandaalista sekä muista amerikkalaisten poliitikkojen, kuten John Edwardsin ja Bill Clintonin, seksiskandaaleista.
"Good Wife"-sarja on myyty useille ulkomaisille televisiokanaville; muun muassa Irlantiin (RTÉ Two), Hollantiin (NET 5) In The Netherlands the series premiered on January 1, 2010 on NET 5, Saudi-Arabiaan (MBC), Isoon-Britanniaan (Channel 4 ja More4), Australiaan (Network Ten), Etelä-Afrikkaan (M-Net), Etelä-Aasiaan, Keski-Euroopan joihinkin osiin, Latinalaiseen Amerikkaan (Universal Channel), Saksaan (ProSieben), Ruotsiin (TV4), Suomeen (Nelonen), Hongkongiin (TVB Pearl) ja Unkariin (Tv2).


title: Good Wife

text: Golden Globe


title: Good Wife

text: Screen Actors Guild Awards


title: Good Wife

text: Satellite AwardsScreen Actors Guild Awards


title: Good Wife

text: Writers Guild of America -palkinto


title: Kraasnan virolaiset

text: Kraasnan virolaiset olivat Krasnogorodskojen kauppalan ja Opotskan kaupungin väliselle alueelle Venäjälle muuttaneita virolaisia. He käyttivät itsestään nimitystä "Kraasna marahvas". Kraasna nimitys tuli Krasnogorodskojen vanhasta nimityksestä Krasnyi, joka kääntyi viron kielessä Kraasnaksi. Nykyisin Kraasnan virolaiset ovat sulautuneet ympäröivään venäläisväestöön.


title: Kraasnan virolaiset

text: Ensimmäiset tiedot virolaisten laajamittaisesta muutosta alueelle ovat 1500-luvulta. Heidän elämää ja oloja tutkineen Oskar Kallaksen mukaan he olivat moisionomistajien alueelle siirtämiä talonpoikia, tai tuolloin tyhjälle alueelle muuttaneita vapaita talonpoikia. Kallas teki tutkimusmatkan alueelle vuonna 1902 ja laski 32 kylää, joissa asui yhteensä 1977 virolaista. Heistä miehiä oli 999 ja naisia 978. Viroa osasi kuitenkin vain 85 miestä ja 14 naista. Pian tämän jälkeen viimeisetkin puhujat katosivat.


title: Salainen puhe

text: Salainen puhe oli puhe, jonka Neuvostoliiton kommunistisen puolueen pääsihteeri Nikita Hruštšov piti puolueen 20. puoluekokouksessa vuonna 1956. Puheessa Hruštšov tuomitsi Josif Stalinin teot ja tämän ympärille rakennetun henkilökultin (). Puhetta, jonka alkuperäinen otsikko oli ”"Henkilökultista ja sen seurauksista"” on kutsuttu ”salaiseksi”, koska se pidettiin puoluekokouksen suljetussa istunnossa, sitä ei julkaistu kokouksen virallisissa pöytäkirjoissa eikä siitä raportoitu neuvostolehdistössä. Myöhemmin puhe toimitettiin eri alueiden puoluejohtajille, joille annettiin tehtäväksi tiedottaa sen sisällöstä puolueen jäseniä. On kerrottu, että puheen vaikutus kuulijoihin oli niin traumaattinen, että jotkut kokousedustajat saivat sen aikana sydänkohtauksen ja toiset tekivät istunnon jälkeen itsemurhan.


title: Salainen puhe

text: Puheessa Hruštšov kertoi korkea-arvoisten puoluejäsenien perusteettomista pidätyksistä ja teloituksista Stalinin vainojen aikana ja paljasti maan varautumattomuuden natsi-Saksan hyökkäykseen vuonna 1941. Hruštšov luetteli myös Stalinin lukuiset sodan aikana tekemät virheet ja eri kansallisuuksien pakkosiirrot vuosien 1943 ja 1944 aikana. Näiden vakavien virheiden syyksi hän esitti Stalinin ympärille luodun henkilökultin mahdollistamia ”sosialistisen laillisuuden rikkeitä”.


title: Salainen puhe

text: Puheen vaikutus kommunistiseen maailmaan oli merkittävä ja johti levottomuuksiin muun muassa Tbilisissä, Puolassa ja oli vaikuttamassa Unkarin kansannousun käynnistymiseen vuonna 1956.


title: Florida Everblades

text: Florida Everblades on yhdysvaltalainen jääkiekkojoukkue, joka pelaa ECHL-liigassa, sen Itäisen konferenssin Eteläisessä divisioonassa. Florida Everblades toimii NHL-seura Carolina Hurricanesin ja Tampa Bay Lightningin sekä AHL-seura Charlotte Checkersin ja Norfolk Admiralsin farmijoukkueena. Seuralla on myös yhteistyötä OHL-liigan Plymouth Whalersin kanssa. Suomalaisista Riku Helenius ja Tommi Kivistö ovat edustaneet seuraa.


title: Florida Everblades

text: "O = ottelut, V = voitot, H = häviöt, JH = jatkoaikahäviöt, P = pisteet, TM = tehdyt maalit, PM = päästetyt maalit"


title: Florida Everblades

text: "(Tilanne 17. tammikuuta 2019)"


title: Luontoyrittäjyys

text: Luontoyrittäjyys tarkoittaa luonnon antimiin ja luonnon tarjoamiin elämyksiin perustuvaa yrittäjyyttä. Ala koostuu useasta erilaisesta toimialasta, mukana on esimerkiksi elintarvike-, käsityö- ja matkailuyrittäjyyttä. Kuitenkin kaikkien näiden yritysten yhteisenä ja keskeisenä tuotannontekijänä on luonto. Luontoyrittäjyydessä korostuvat erityisesti luonnon aineettomat arvot ja uusiutuvien luonnonvarojen käyttö.


title: Luonnontuoteala

text: Luonnontuoteala on elinkeino, johon kuuluu luonnontuotteiden talteenotto sekä niihin liittyvä yritystoiminta, neuvonta, koulutus ja tutkimus. Luonnontuotteita ovat luonnosta jokamiehenoikeudella tai maanomistajan luvalla kerättävät luonnonvaraiset ja puoliviljellyt marjat, sienet, yrtit ja erikoisluonnontuotteet.


title: Luonnontuoteala

text: Suomessa luonnontuotealalla on kolmiportainen koulutushierarkia, jossa tutkinnot ovat alimmasta ylimpään luonnonvaratuottaja, keruutuoteneuvoja ja keruutuotetarkastaja. Suomessa luonnontuotealan toimijuutta edistää Arktiset Aromit ry.


title: Heli Kajo

text: Heli Kajo (s. 26. lokakuuta 1983 Helsinki) on suomalainen laulaja ja lauluntekijä. Hän tuli tunnetuksi Suomen euroviisukarsinnoissa 2010 kappaleella ”Annankadun kulmassa”. Kajo nähtiin myös keväällä 2012 Sub-televisiokanavalla esitetyssä "Iholla"-sarjassa, jossa kuusi toisilleen tuntematonta naista kuvasi elämäänsä puolen vuoden ajan.


title: Heli Kajo

text: Euroviisukarsintojen jälkeen Asko Kallonen otti Kajoon yhteyttä ja tarjosi hänelle levytyssopimusta Warner Music Finlandin kanssa. Sopimus syntyi ja parin vuoden työstämisen jälkeen Kajon debyyttialbumi "Elämäsi suloisin virhe" julkaistiin toukokuussa 2012.


title: Heli Kajo

text: Kajo kävi Helsingin ranskalais-suomalaisen koulun. Kajon vanhemmat ovat liikemies Juha Kajo ja Sirpa Kajo.


title: Heli Kajo

text: Hän soittaa ja laulaa lastenmusiikkiyhtye Pikku Papun Orkesterissa.


title: Heli Kajo

text: Kajo osallistui Suomen euroviisukarsintoihin 2010 kappaleella ”Annankadun kulmassa”. Kajo lähetti kappaleensa alun perin avoimeen kilpailuun, mutta pääsikin kutsuartistien joukkoon. Kappale kilpaili toisessa alkukarsinnassa numerolla 3. Kappale selviytyi finaaliin, jossa se sijoittui kuudenneksi. Kappale kuitenkin palkittiin euroviisufanien jakamalla Viisukuppilan fanipalkinnolla.


title: Varasuunnitelma

text: Varasuunnitelma ("The Back-up Plan", aikaisemmin tunnettu nimellä ""Plan B"") on romanttinen komedia, jonka pääosissa ovat Jennifer Lopez ja Alex O'Loughlin.


title: Varasuunnitelma

text: Elokuva julkaistiin Yhdysvalloissa 23. huhtikuuta 2010 ja sen ensi-ilta Suomessa oli 25. kesäkuuta 2010.


title: Pari kyttää

text: Pari kyttää (2010) on yhdysvaltalainen Kevin Smithin ohjaama toimintakomedia, jonka käsikirjoituksesta vastaavat Mark Cullen ja Rob Cullen.


title: Pari kyttää

text: Bruce Willis ja Tracy Morgan näyttelevät kyttäkaksikkoa, jotka taistelevat väsymättöminä rikollisuutta vastaan. Sivuosissa esiintyvät muiden muassa Sean Cullen, Kevin Pollack, Guillermo Díaz ja Adam Brody.


title: Pari kyttää

text: Elokuvan ensi-ilta oli Yhdysvalloissa 26. helmikuuta 2010. "Pari kyttää" tuli teatterilevitykseen Suomessa 28. toukokuuta 2010.


title: Jalkapallon naisten maailmanmestaruuskilpailut 2011

text:
Vuoden 2011 jalkapallon naisten maailmanmestaruuskilpailut ovat kuudennet FIFA:n järjestämät naisten maailmanmestaruuskilpailut. Ne pelattiin Saksassa 26. kesäkuuta – 17. heinäkuuta 2011.
Maailmanmestaruuden voitti Japani, jonka maailmanmestaruus oli sille ensimmäinen ja samalla siitä tuli myös ensimmäinen mestaruuden voittanut aasialainen maa. Japani voitti loppuottelussa Yhdysvallat rangaistuspotkukilpailun jälkeen.


text: Kisojen parhaaksi pelaajaksi valittiin japanilainen Homare Sawa, joka voitti myös kisojen parhaan maalintekijän palkinnon.


text: Turnauksen virallinen maskotti on Karla Kick -kissa, joka julkistettiin alle 20-vuotiaiden MM-kisoissa 2010.


text: Maailmanmestaruuskilpailujen virallinen pelipallo on Adidaksen "Speedcell".


text: Maailmanmestaruuskilpailuja hakivat Saksan ohella Australia, Kanada, Peru, Ranska ja Sveitsi. Päätös Saksan eduksi tehtiin 30. lokakuuta 2007. Tässä vaiheessa Saksaa vastaan kilpaili ainoastaan Kanada. Sveitsi vetäytyi prosessista jo aikaisessa vaiheessa ja elokuun lopussa 2007 Ranska veti hakemuksensa pois. Myös Peru ja Australia vetäytyivät kisasta ennen lopullista äänestystä.


text: Turnauksen pelipaikkakuntina toimivat Berliini, Frankfurt, Mönchengladbach, Sinsheim, Augsburg, Dresden, Bochum, Leverkusen ja Wolfsburg. Maailmanmestaruuskilpailujen avausottelu pelataan Berliinin olympiastadionilla ja finaali Commerzbank-Arenalla Frankfurtissa.


text: FIFA suunnitteli kisojen laajentamista 24 joukkueeseen, mutta päätyi lopulta edellisten kisojen tapaan 16 joukkueeseen.


text: Maailmanmestaruuskilpailujen karsinnat alkoivat heinäkuussa 2009. Saksa pääsee järjestävänä maana kisoihin automaattisesti. Euroopan (UEFA) joukkueet pelasivat erilliset karsinnat pääsystä kisoihin. Etelä-Amerikan (CONMEBOL), Aasian (AFC), Pohjois- ja Keski-Amerikan (CONCACAF), Afrikan (CAF) ja Oseanian (OFC) osallistujat karsittiin maanosiensa mestaruusturnauksissa.


text: Euroopan karsinnoissa joukkueet jaettiin kahdeksaan lohkoon. Lohkojen voittajat kohtasivat kaksiosaisissa jatkokarsintaotteluissa, joiden voittajat pääsevät kisoihin. Nämä neljä maata olivat Ranska, Englanti, Norja ja Ruotsi. Hävinneet neljä joukkuetta pelasivat lisäkarsinnat, jonka voittaja Italia pelasi lopputurnauspaikasta Pohjois- ja Keski-Amerikan mestaruusturnauksessa kolmanneksi sijoittuneen Yhdysvaltojen kanssa. Yhdysvallat meni lopputurnaukseen voittamalla Italian yhteismaalein 2–0. Näin ollen kisoissa on Euroopalla viisi paikkaa ja Pohjois-ja Keski-Amerikalla kolme paikkaa.


text: FIFA valitsi kisoihin 16 erotuomaria ja 32 avustavaa erotuomaria:


text: Australian ja Päiväntasaajan Guinean välisessä ottelussa Päiväntasaajan Guinean Bruna otti pallon käsiinsä omalla rangaistusalueellaan, mutta ottelun tuomari Gyoengyi Gaal ei tuominnut tilanteesta vapaapotkua. FIFA pahoitteli tilannetta ottelun jälkeen.


text: Lopputurnauksen parhaan pelaajan palkinnon, Kultaisen pallon, voitti Japanin Homare Sawa. Toiseksi ja kolmanneksi sijoittuivat yhdysvaltalaiset Abby Wambach ja Hope Solo.


text: Parhaan maalintekijän palkinnon sai myös Homare Sawa. Toiseksi sijoittui Abby Wambach ja kolmanneksi Brasilian Marta. Parhaaksi maalivahdiksi valittiin Yhdysvaltojen Hope Solo. Parhaaksi nuoreksi pelaajaksi nimettiin australialainen Caitlin Foord. Fair play -joukkueena palkittiin Japani.


text: Turnauksen tähdistöjoukkueeseen valittiin seuraavat pelaajat:


title: Urheilulukio

text: Urheilulukio on erityisen koulutustehtävän saanut lukio, jonka opetustarjonnassa painottuu urheilu.


title: Emil Öhmann

text: Emil Öhmann (25. tammikuuta 1894 Helsinki – 7. lokakuuta 1984 Helsinki) oli kansainvälisesti tunnettu suomalainen kielentutkija. Hän oli ensin Turun yliopiston, sitten Helsingin yliopiston germaanisen kielitieteen professori, mutta hänen tutkimuksensa käsittelivät myös suomen kieltä. Hän on kirjoittanut muun muassa kansantajuisen, kielitieteen perusasioita käsittelevän kirjan "Kieli ja kulttuuri", jonka vuonna 1964 ilmestynyt painos kuuluu Jokamiehen korkeakoulu -kirjasarjaan.


title: Kamil Kreps

text: Kamil Kreps (s. 18. marraskuuta 1984 Litoměřice, Tšekkoslovakia) on tšekkiläinen jääkiekkoilija, joka siirtyi kaudeksi 2014–2015 Extraliga-seura HC Trineciin. Rightin puolelta pelaava Kreps on keskushyökkääjä, mutta osaa pelata myös laidassa. Hänellä on yhteensä 232 NHL-ottelun kokemus Florida Panthersista ja on tehnyt niissä tehot 18+42=60. Jäähyminuutteja on tullut 71.


title: Kamil Kreps

text: Krepsin vahvuuksiin kuuluu hyvä laukaus ja liike isoon kokoonsa nähden.


title: Kamil Kreps

text: Ennen Pohjois-Amerikkaa Kreps pelasi HC Litvínovin junioreissa. Hän siirtyi kaudeksi 2001–2002 OHL:ään ja Brampton Battalionin riveihin. Toisen OHL-kautensa jälkeen Kreps varattiin Florida Panthersiin toisella kierroksella 38. vuorolla kesällä . Hän aloitti ammattilaisuransa kaudella 2004–2005, jolloin hän pelasi suurimman osan kaudestaan AHL:n San Antonio Rampagessa. Kreps pelasi osan kaudesta myös ECHL-joukkue Texas Wildcattersissä.


title: Kamil Kreps

text: Kreps debytoi NHL:ssä 7. tammikuuta 2007 Vancouver Canucksia vastaan ja pelasi koko kauden 2006–2007 aikana 14 NHL-ottelua tehoin 1+1=2. Hän teki ensimmäisen NHL-maalinsa 6. huhtikuuta 2007 Tampa Bay Lightningia vastaan. Varsinainen tulokaskausi Krepsille oli kausi 2007–2008, jolloin hän murtautui NHL:ään. Runkosarjan 76 ottelussa syntyi tehot 8+17=25. Krepsille pisteet olivat hänen yhden kauden henkilökohtainen ennätys NHL:ssä. Kreps pelasi Panthersissa kevääseen 2010 saakka. Hän pelasi siellä lähinnä kolmos-neloskentän puolustavana pelaajana.


title: Kamil Kreps

text: Kaudeksi 2010–2011 Kreps siirtyi Eurooppaan ja SM-liigan Oulun Kärppiin yksivuotisella sopimuksella. Hän haki nostetta urallaan ja hänen perässään oli myös mm. venäläisseurojakin. Hänellä ei ollut aiempaa kokemusta miesten peleistä Euroopasta. Kreps teki runkosarjassa 55 ottelussa tehot 14+15=29, joilla hän oli Kärppien kolmanneksi paras pistemies. Kauden jälkeen hän siirtyi kazakstanilaiseen KHL-seura Barys Astanaan. Kreps pelasi vain vuoden Astanassa, ja kesällä 2012 joukkue ilmoitti panostavansa enemmän kazakstanilaispelaajiin, joten Krepskin joutui siksi lähtemään. Hän teki myöhemmin kesällä sopimuksen HC Slovan Bratislavan kanssa. Krepsin sopimus kuitenkin purettiin syyskuussa ja hän siirtyi NLA-seura Kloten Flyersiin. Hän pelasi kauden 2012–2013 aikana vain 22 ottelua tehopistein 2+4=6. Seuraavaksi kaudeksi Kreps siirtyi SM-liigaseura Porin Ässiin. Kaudeksi 2014–2015 hän siirtyi Extraliga-seura HC Trineciin.


title: Kamil Kreps

text: Kreps pelasi alle 20-vuotiaiden MM-kilpailuissa 2004 sekä alle 18-vuotiaiden MM-kilpailuissa 2002, jolloin hän voitti pronssia.


title: Roller Girl

text: Roller Girl () on näyttelijänä tunnetuksi tulleen Drew Barrymoren vuonna 2009 ensi-iltansa saanut esikoisohjaus. Elokuva on teinitytön kasvutarina, jossa yritetään löytää oma paikka. Shauna Crossin käsikirjoitus perustuu hänen omaan romaaniinsa "Derby Girl" (2007).


title: Roller Girl

text: Ellen Page esittää texasilaisen Bodeenin pikkukaupungin tyttöä Bliss Cavendaria, joka on kyllästynyt elämäänsä. Äiti (Marcia Gay Harden) haluaisi tyttären olevan kaupungin seuraava kauneuskuningatar, kun taas Bliss itse käyttäisi mieluummin Doc Martenseja kukkamekkojen sijaan. Hänen elämänsä saa uuden suunnan, kun hän liittyy roller derby -joukkueeseen nimeltä Hurl Scouts.


title: Roller Girl

text: Sivuosissa esiintyvät muiden muassa Kristen Wiig, Juliette Lewis, Drew Barrymore, Zoë Bell ja Alia Shawkat.


title: Roller Girl

text: Elokuvan ensi-ilta Yhdysvalloissa oli 26. maaliskuuta 2009. "Roller Girl" näytettiin Artisokka – Helsinki Woman Film Festivaleilla 16. huhtikuuta 2010, DVD:nä se julkaistiin 24. toukokuuta 2010.


title: Saperoni

text: Saperoni- eli kaitsijaproteiinit ovat suuria tynnyrimäisiä proteiineja, jotka osallistuvat proteiinien laskostumiseen. Eräs saperonien päätyyppi on lämpösokkiproteiiniperheeseen (eng. heat shock protein) kuuluva Hsp70.


title: Kerttu Hämeranta

text: Kerttu Hämeranta o.s. "Vaara" (8. elokuuta 1907 Pori – 16. marraskuuta 1962 Helsinki) oli suomalainen teatterinjohtaja, elokuvanäyttelijä ja lastenkirjailija.


title: Kerttu Hämeranta

text: Hämeranta johti ja ohjasi 1940- ja 1950-luvuilla toiminutta Turun Lapsiteatteria. Hän esiintyi myös näyttelijänä useissa kotimaisissa elokuvissa.


title: Kerttu Hämeranta

text: Kerttu Hämeranta oli naimisissa 1930–1953 elokuvaohjaaja ja näyttelijä Toivo Hämerannan kanssa.


title: Ola Beyrath

text: Olga Wilhelmina (Ola) Beyrath (23. heinäkuuta 1876 Rantasalmi – 24. helmikuuta 1961) oli suomalainen suomen ja ruotsin kielellä kirjoittanut lastenkirjailija.


title: Jalkapallon Pohjoismaiden-mestaruusturnaus

text: Jalkapallon Pohjoismaiden-mestaruuskilpailut oli Pohjoismaiden välinen jalkapallokilpailu, jota pelattiin 1924–1983 ja 2000–2001


text: Turnaus sai alkunsa 1919, kun Ruotsin, Tanskan ja Norjan välinen sopimus kahden vuosittaisen maaottelun pelaamisesta päättyi. Tilalle ideoitiin Pohjoismaiden mestaruusturnaus, mutta se toteutui vasta neljä vuotta myöhemmin, kun Tanskan jalkapalloliitto täytti 35 vuotta ja juhlavuotensa kunniaksi otti organisoitavakseen ensimmäisen turnauksen. Ensimmäisen turnaus pelattiin vuosina 1924–1928 ja mestariksi selvisi Tanska.


text: Suomi liittyi mukaan Ruotsin alulle laittamasta toisesta turnauksesta alkaen. Turnaus kesti yleensä neljä vuotta, mutta toisen maailmansodan keskeyttämä turnaus kesti 11 vuotta. Tanskan ja Norjan voittamien ensimmäisten mestaruuksien jälkeen Ruotsi hallitsi PM-kisoja ja voitti kaikki mestaruudet 1933–1977 välisenä aikana. PM-kisat olivat 1950- ja 1960-luvulla suosittuja ja maajoukkueille tärkeitä EM- ja MM-karsintoihin valmistavia otteluita. 1970-luvun alkuun mennessä niiden merkitys alkoi vähenemään ja 1980-luvun alussa kansainvälisten otteluiden kasvava määrä hankaloitti otteluiden järjestämistä. Lopulta vuonna 1983 turnaus päätettiin lopettaa. PM-kisat herätettiin hetkeksi henkiin 2000–2001, jolloin mukana oli lisäksi Islanti ja Färsaaret.


text: Naisten turnaus pelattiin ensimmäisen kerran 1974 ja se muodostui tärkeäksi osaksi naisten maajoukkuetoimintaa, sillä muita kansainvälisiä otteluita ei juurikaan pelattu. Aluksi mukana oli Ruotsi, Tanska ja Suomi. Norja liittyi mukaan 1978. Syksyllä 1982 alkaneet Euroopan-mestaruuskisojen karsinnat lisäsivät naisten maaotteluita ja turnauksen pelaaminen päätettiin lopettaa.


title: Borna Rendulić

text: Borna Rendulić (s. 25. maaliskuuta 1992 Zagreb, Kroatia) on kroatialainen jääkiekkoilija, joka pelaa KHL-joukkue Vitjaz Podolskissa. Isokokoinen Rendulić on pelipaikaltaan oikea laitahyökkääjä ja hän laukoo oikealta. Hän on pelannut urallaan myös 15 NHL-ottelua. Rendulić on ensimmäinen NHL:ssä pelannut kroatialainen ja siellä kiekko-oppinsa saanut jääkiekkoilija. Ensimmäinen NHL:ssä pelannut kroatialaissyntyinen kiekkoilija oli sveitsiläinen Goran Bezina.


title: Borna Rendulić

text: Elite Prospects -sivuston mukaan Rendulić sekä isolla koolla että pisteidentekotaidoilla varustettu, kokonaisvaltainen hyökkääjä. Hän on taitava hyökkäyspään pelaaja, joka osaa käyttää voimaa, mutta myös löytää maalintekopaikkoja. Sivuston mukaan Rendulić menee paljon maalille ja on hyvä laukomaan, mutta voisi kuitenkin laukoa myös useammin. Hänellä on kehitettävää myös tilan ja ajan luomisessa ketjukavereilleen sekä suunnanmuutoksissa.


title: Borna Rendulić

text: Rendulić aloitti jääkiekkoilun omien sanojensa mukaan noin 7-vuotiaana. Hän pelasi ensimmäiset miesten pelinsä kaudella 2006–2007 Kroatian liigan Medveščak Zagrebissa vain 14-vuotiaana. Hän pelasi kasvattajaseurassaan tuolloin kaksi ottelua. Kaudella 2007–2008 Rendulić pelasi samassa joukkueessa, mutta Slovenian pääsarjassa kaksi ottelua. Hän teki niissä yhden maalin. Rendulić kävi kesällä 2007 harjoitusleirillä Slovakiassa ja sen jälkeen hän kävi Vierumäen leirillä Suomessa. Rendulić haki tämän jälkeen viikon mittaisella try-outilla pelipaikkaa Tampereen Ilveksen junioreista, mutta siirtyi suuremman peliajan perässä Seinäjoen S-Kiekon C-nuoriin.


title: Borna Rendulić

text: Kaudeksi 2008–2009 Rendulić siirtyi Porin Ässiin, kun tilastomies Toivo Talvitie pyysi seuran SM-liigajoukkueen tuolloista päävalmentajaa Alpo Suhosta seuraamaan hänen otteitaan Forssassa pelatussa S-Kiekon C-nuorten II-divisioonaottelussa. Rendulić päätyi muutamaa viikkoa myöhemmin Ässiin, jonka B-nuorissa hän vietti kautensa. Kaudella 2009–2010 hän pelasi sekä seuran B- että A-nuorissa. Rendulić voitti B-nuorten SM-pronssia keväällä 2010.


title: Borna Rendulić

text: Kaudeksi 2010–2011 Rendulić nostettiin Ässien SM-liigajoukkueen harjoitusrinkiin. Hän kuitenkin edusti kauden aikana vain seuran A-nuoria, kunnes Ässät lainasi Rendulićin loppukaudeksi Itävallan Erste Bank Eishockey Ligaan siirtyneeseen kasvattajaseuraansa Medveščak Zagrebiin tammikuussa 2011. Hän teki siellä runkosarjassa 12 ottelussa tehot 1+1=2, jotka syntyivät myös viidessä playoff-ottelussa. Rendulić vahvisti myös seuran kakkosjoukkuetta Kroatian pääsarjassa, jossa hän voitti kauden päätteeksi mestaruuden.


title: Borna Rendulić

text: Kauden 2011–2012 Rendulić aloitti Ässien A-nuorissa. Lokakuussa 2011 hän kävi kolmen viikon lainalla Mestis-joukkue Savonlinnan Pallokerhossa. Rendulić teki SM-liigadebyyttinsä 2. joulukuuta 2011 paikallisottelussa Rauman Lukkoa vastaan, jolloin hän sai jääaikaa 14.49 minuuttia. Rendulićista tuli samalla SM-liigan kaikkien aikojen ensimmäinen kroatialaispelaaja. Rendulić pelasi kauden aikana kolme SM-liigaottelua. Suurimman osan kaudestaan Rendulić pelasi Ässien A-nuorissa, joiden toiseksi paras pistemies hän oli, Aki Juuselan jälkeen, tehoilla 21+28=49. Hän voitti joukkueen sisäisen pistepörssin kevään 2012 pudotuspeleissä tehoilla 4+8=12.


title: Borna Rendulić

text: Rendulićin sopimuksessa Ässien kanssa oli optio kaudesta 2012–2013, mutta joukkue jätti sen kuitenkin käyttämättä. Toukokuussa 2012 hän teki Hämeenlinnan Pallokerhon kanssa elokuun loppuun asti kestäneen try-out-sopimuksen. Rendulić sai sen päätteeksi 1+1-vuotisen jatkosopimuksen. Hän pelasi ensimmäisen täyden SM-liigakautensa ja teki 37 runkosarjaottelussa tehot 8+4=12 sekä viidessä playoff-ottelussa yhden syöttöpisteen. Rendulićin liigauran avausmaali syntyi 4. tammikuuta 2013 vieraissa Kalevan Palloa vastaan. Rendulić pelasi kauden aikana miesten pelejä myös viiden Mestis-ottelun verran Heinolan Peliitoissa loka-marraskuun vaihteessa 2012.


title: Borna Rendulić

text: Kaudella 2013–2014 Rendulić oli HPK:n paras pistemies ja syöttäjä tehoilla 11+21=32. Kevään 2014 pudotuspeleissä hän oli kolmella osumallaan joukkueen paras maalintekijä Teemu Rautiaisen kanssa. Toukokuussa 2014 Rendulić teki kaksivuotisen ja 1,25 miljoonan dollarin arvoisen tulokassopimuksen NHL-joukkue Colorado Avalanchen kanssa. Hänestä tuli kaikkien aikojen ensimmäinen NHL-sopimuksen tehnyt kroatialaispelaaja. Rendulić teki kaudella 2014–2015 myös NHL-debyyttinsä. Hän pelasi ensimmäisen NHL-ottelunsa 9. joulukuuta 2014 Nashville Predatorsia vastaan. Rendulić sai ottelussa jääaikaa 7.47 minuuttia ja hänestä tuli kaikkien aikojen ensimmäinen kroatialaispelaaja NHL:ssä. Rendulicin ensimmäinen NHL-maali syntyi hänen neljännessä ottelussaan 31. joulukuuta 2014 Philadelphia Flyersia vastaan. Rendulić valittiin ottelun kolmostähdeksi. Hän pelasi kauden aikana NHL:ssä kaikkiaan 11 runkosarjaottelua tehopistein 1+1=2 ja 26 ottelua AHL-joukkue Lake Erie Monstersissa, kunnes Rendulicin kausi päättyi jalan murtumisen vuoksi tammikuussa 2015.


title: Borna Rendulić

text: Kauden 2015–2016 Rendulić aloitti Avalanchen NHL-kokoonpanossa. Hän pelasi kolme runkosarjaottelua, kunnes Rendulić lähetettiin Avalanchen uuteen farmijoukkueeseen, San Antonio Rampageen. Hän oli 16 osumallaan joukkueen toiseksi paras maalintekijä Mikko Rantasen jälkeen. Tehopisteitä AHL:n runkosarjassa kertyi kaikkiaan 38. Heinäkuussa 2016 Rendulić teki vapaana agenttina vuoden mittaisen ja kaksisuuntaisen sopimuksen Vancouver Canucksin kanssa. Hän pelasi kauden 2016–2017 lähes kokonaan AHL-joukkue Utica Cometsissa. Rendulić pelasi Canucksissa yhden NHL-ottelun.


title: Borna Rendulić

text:
Rendulić palasi kaudeksi 2017–2018 Suomeen ja siirtyi vuoden mittaisella sopimuksella SM-liigajoukkue Pelicansiin. Rendulic jätti kuitenkin joukkueen vain 14 pelatun ottelun jälkeen,
kun hänelle avautui tilaisuus siirtyä KHL:ään. Pari päivää myöhemmin Rendulićin vahvistettiin siirtyvän kevääseen 2019 saakka ulottuvalla sopimuksella Vitjaz Podolskin riveihin.


title: Borna Rendulić

text: Rendulić edusti Kroatiaa I-divisioonan MM-turnauksessa vuosina 2009 ja 2010 sekä IB-divisioonan MM-kilpailuissa vuosina 2014, 2016 ja 2017. Vuoden 2014 turnauksessa hän toimi joukkueensa varakapteenina ja voitti hopeaa. Vuoden 2016 turnauksessa Rendulić oli Kroatian paras pistemies ja syöttäjä tehoilla 2+5=7. Hänet valittiin turnauksen parhaaksi hyökkääjäksi ja joukkueensa parhaaksi pelaajaksi. Vuoden 2017 turnauksessa Rendulić toimi Kroatian kapteenina. Hän oli tehoilla 3+5=8 joukkueen paras pistemies ja syöttäjä sekä jakoi sisäisen maalipörssin voiton Mislav Blagusin kanssa.


title: Borna Rendulić

text: Rendulićiin liittyen Kroatian isännöimässä vuoden 2016 turnauksessa myös suomalaisittain hämmensi katsomossa ollut banderolli, jossa luki "IFK on paska". Kuvan banderollista julkaisi Twitter-tililleen samassa turnauksessa pelannut, Suomessa kiekkoillut Viron Robert Rooba. Lausahdus johtaa Rendulićin tammikuussa 2013 antamaan haastatteluun HPK–HIFK -ottelun erätauolla, jolloin hän sutkautti suomen kielellä "IFK on paska". Banderolli poistettiin katsomosta turnauksen lopulla paikalla olleen suomalaiskatsojan pyynnöstä. Dom Sportovan järjestysmiehet pahoittelivat tekstiä, eivätkä he ymmärtäneet sen tarkoitusta. Sama banderolli on esiintynyt paikan päällä aiemmin jo Medveščak Zagrebin KHL-joukkueen fanien keskuudessa otteluissa HIFK:n entistä paikallisvastustaja Jokereita vastaan.


title: Borna Rendulić

text: Rendulić pelasi myös II-divisioonan MM-turnauksessa vuonna 2011 sekä IIA-divisioonan MM-turnauksessa vuosina 2012 ja 2013. Vuoden 2011 turnauksen maalipörssin voiton Rendulić jakoi kahdeksalla osumallaan joukkuetoverinsa Marko Lovrenčićin ja Kiinan Weiyang Zhangin kanssa. Hän sijoittui 17 pisteellään pistepörssissä toiseksi, Lovrenčićin jälkeen. Kroatian turnaus päättyi B-lohkon hopeaan. Vuoden 2012 turnaus päättyi A-sarjan pronssiin ja vuoden 2013 kultaan. Rendulić pelasi myös Sotšin olympiakisojen karsinnoissa.


title: Borna Rendulić

text: Rendulić edusti myös Kroatian ikäkausimaajoukkueita useissa eri turnauksissa. Hän oli nostamassa alle 20-vuotiaiden maajoukkuetta II-divisioonasta I-divisioonaan keväällä 2009. Vuoden 2010 turnauksessa Rendulić oli Kroatian paras pistemies tehoilla 4+5=9, jolloin hän sijoittui turnauksen pistepörssissä viidenneksi. Rendulić palkittiin joukkueensa parhaana pelaajana. Hän oli Kroatian paras pistemies myös vuoden 2012 I-divisioonan B-sarjan turnauksessa tehoilla 3+4=7 ja joukkueen paras maalintekijä Igor Lazićin kanssa. Hänet palkittiin koko turnauksen parhaana hyökkääjänä.


title: Borna Rendulić

text: Rendulić harrasti nuorempana myös jalkapalloa.


title: Enjoi

text: Enjoi on skeittilauta- ja vaatevalmistaja. Enjoi käyttää logonaan pandaa.


title: Enjoi

text: Enjoin ensimmäinen video "Bag of Suck" valmistui 2006. Se sai Transworld Skaten vuoden video -palkinnon.


title: Benny Lennartsson

text: Benny Lennartsson (s. 14. joulukuuta 1942) on ruotsalainen jalkapallovalmentaja ja pelaaja.


title: Benny Lennartsson

text: Lennartssonin pelaajaura on jäänyt hänen pitkän valmennusuransa varjoon. Lennartsson edusti pelaajana kotimaassaan Örebro SK:ta ja ammattilaisena Englannissa Fulhamia sekä Sveitsissä FC Montheya.


title: Benny Lennartsson

text: Valmennusuransa Lennartsson aloitti FC Montheyssä 1969 ja kuuden seurassa vietetyn vuoden jälkeen hän palasi kotimaahansa Örebron valmentajaksi. Alku uralle ei kuitenkaan ollut lupaava, sillä Lennartssonin alaisuudessa 18 peräkkäistä kautta Allsvenskanissa pelannut ÖSK putosi sarjasta kauden 1978 päätteeksi. Tämä ei kuitenkaan estänyt Lennartssonin urakehitystä, vaan hän siirtyi 1979 Allsvenskaniin nousseen IFK Sundsvallin päävalmentajaksi ja luotsasi seuran 1980 seitsemänneksi, mikä on seuran historian paras saavutus. Samana vuonna Lennartsson nousi Tord Gripin seuraajaksi Ruotsin U21-maajoukkueen päävalmentajaksi. Hän siirtyi 1985 Ruotsin olympiajoukkueen päävalmentajaksi ja luotsasi Ruotsin puolivälieriin Soulin olympialaisissa 1988.


title: Benny Lennartsson

text: Olympiavuonna Lennartsson siirtyi myös norjalaisen Viking Stavangerin päävalmentajaksi. Hänen johdollaan seura juhli Norjan cupin voittoa 1989 ja kaksi vuotta myöhemmin mestaruutta myös liigassa. Mestaruuskauden jälkeen hän jätti yllättäen tehtävänsä. Lennartsson palasi valmentajaksi 1993 pienen ruotsalaisseura BK Forwardin päävalmentajana. Tämän jälkeen hän valmensi tanskalaista Lyngbyä 1995–1998 ja englantilaista Bristol Cityä 1998–1999 ilman suurempaa menestystä.


title: Benny Lennartsson

text: Kaudeksi 2000 Lennartsson palasi Vikingin päävalmentajaksi ja luotsasi seuran heti cupin finaaliin ensi kertaa sitten vuoden 1989. Mestaruus cupissa irtosi seuraavana vuonna. Hän jätti Vikingin kauden 2002 jälkeen ja valmensi seuraavana vuonna tanskalaista Viborgia. Kaudella 2007 Lennartsson toimi norjalaisen IK Startin päävalmentajana.


title: Benny Lennartsson

text: Elokuussa 2009 kokenut Lennartsson palasi valmennustehtäviin GAIS Göteborgin apuvalmentajana. Hän toimi tehtävässä kauden loppuun. Maaliskuun lopussa 2010 hänestä tuli Norsunluurannikon maajoukkueen apuvalmentaja. Hän luotsasi "Norsuja" MM-kisoissa 2010 yhdessä Sven-Göran Erikssonin kanssa.


title: Estadi Ciutat de València

text: Estadi Ciutat de València on jalkapallostadion Valenciassa Espanjassa. Se toimii Levanten kotistadionina.


title: Estadi Ciutat de València

text: Stadion avattiin Levanten ja kaupungin suuremman seuran Valencian välisellä ottelulla 9. syyskuuta 1969. Ennen uuden stadionin rakentamista Levante pelasi ottelunsa Vallejon kentällä. Stadionin yleisökapasiteetti on 25 534, ja sen katsomot ovat nimeltään L’Alqueria (VIP-katsomo), Tribuna, Grada Central, Gol Orriols ja Gol Alboraya.


title: Estadi Ciutat de València

text: Stadion sijaitsee Valencian pohjoisosassa Orriolsin kaupunginosassa. Sen läheisyydessä on stadionin mukaan nimetty Estadi del Llevantin raitiovaunupysäkki ja Sant Miquel dels Reisin luostari, jonka tiloissa on nykyisin Valencian alueen kansalliskirjasto.


title: Estadi Ciutat de València

text: Espanjan maajoukkue pelasi stadionilla ystävyysottelun Skotlantia vastaan 3. syyskuuta 2004.


title: Contra Costan piirikunta

text: Conta Costan piirikunta on piirikunta Kaliforniassa, Yhdysvalloissa. Sillä on pinta-alaa 2 077 km². Tästä on vettä 212 km². Piirikunnan asukasluku oli vuoden 2006 arviossa 1 024 319. Sen asukastiheys oli tuolloin 474/km².


title: Contra Costan piirikunta

text: Contra Costan piirikunta perustettiin vuonna 1850. Sen nykyinen hallintokeskus () on Martinez.


title: Rachel Corrie

text: Rachel Aliene Corrie (10. huhtikuuta 1979 – 16. maaliskuuta 2003) oli yhdysvaltalainen rauhanaktivisti ja International Solidarity Movement -liikkeen jäsen. Hän kuoli Gazassa jäätyään Israelin puolustusvoimien puskutraktorin alle yrittäessään estää paikallisen palestiinalaisen Samir Nasrallahin kodin hajottamista. Israelin puolustusvoimien mukaan puskutraktorin kuljettaja ei nähnyt häntä. New York Times sanoo Corrien aktivistitovereineen olleen ihmiskilpiä. Corrie oli opiskelija Evergreen State Collegessa, ja oli ottanut lomaa matkustaakseen Gazaan Toisen Intifadan aikana.


title: Rachel Corrie

text: Corrien mukaan nimetty alus oli toukokuussa 2010 aikeissa liittyä Gazaan matkalla olleeseen avustussaattueeseen, mutta viivästyksen vuoksi se ei ollut saanut saattuetta kiinni, kun Israelin laivasto iski 31. toukokuuta 2010 kansainvälisillä vesillä olleeseen laivueeseen, ja yhdeksän aktivistia sai surmansa. 5. kesäkuuta Israelin laivasto pysäytti Free Gaza Movement -liikkeen omistaman MV Rachel Corrien 23 mailia rannikolta ja nousi laivaan tarkistaakseen sen. Israelin asevoimien mukaan laivaannousu tapahtui ilman välikohtausta.


title: Paul Backman

text: Paul Albert Backman (3. joulukuuta 1920 Mustio – 17. maaliskuuta 1995 Helsinki) oli suomalainen kilpapyöräilijä.


title: Paul Backman

text: Backman edusti Suomea kaksien olympialaisten maantiepyöräilyssä. Lontoossa 1948 hän keskeytti rengasrikon vuoksi ja Helsingissä 1952 hänet hylättiin kiinniajon seurauksena. Vuoden 1949 MM-kilpailuissa hän sijoittui jaetulle yhdeksännelle sijalle.


title: Paul Backman

text: Seuratasolla Backman edusti muun muassa IK-32:ta ja Helsingin Pyöräilyseuraa. Hän voitti Suomen-mestaruuden henkilökohtaisessa maantieajossa vuonna 1946, joukkuemaantieajossa vuosina 1946 ja 1950–1952 sekä neljän kilometrin joukkueajossa vuosina 1949 ja 1950. Hän voitti kuusi Suomen Pyöräilyliiton mestaruutta vuosina 1949–1953. Maastohiihdon SM-kilpailuissa hän sijoittui IK Örnenin joukkueessa 12:nneksi vuonna 1949.


title: Paul Backman

text: Paul Backmanin veli Leo Backman menestyi suunnistajana.


title: Stefan Kuntz

text: Stefan Kuntz on (s. 30. lokakuuta 1962) saksalainen jalkapallovalmentaja ja entinen pelaaja. Ennen uraansa jalkapalloilijana hän työskenteli poliisina. Vuodesta 2016 lähtien hän on toiminut Saksan alle 21-vuotiaiden jalkapallomaajoukkueen päävalmentajana.


title: Stefan Kuntz

text: Kuntz pelasi vuosina 1983–1999. Hän pelasi Bundesliigassa 499 ottelua ja teki 179 maalia. Kuntz oli kausina 1985–1986 ja 1993–1994 sarjan paras maalintekijä. Hän oli mukana vuonna 1996 voittamassa Saksalle EM-pronssia. Lisäksi hän pelasi vuoden 1994 MM-kisoissa. Kuntz pelasi maajoukkueessa 25 ottelua ja teki kuusi maalia.


title: Stefan Kuntz

text: Stefanin isä Günter Kuntz pelasi Borussia Neunkirchenissä vuosina 1964–1968, ja hänen serkkunsa Andy Kuntz on laulaja Vanden Plas -yhtyeessä.


title: Stefan Kuntz

text: Kuntz toimi kasvattajaseuransa Borussia Neunkirchenin valmentaja vuosina 1999–2000. Karsruher SC:n valmentajana hän oli 2000–2002. Vuosina 2006–2008 hän toimi VfL Bochumin puheenjohtajana ja hallituksen jäsenenä. Vuosina 2008–2016 Kuntz työskenteli 1. FC Kaiserslauternin puheenjohtajana.


title: Stefan Kuntz

text: Elokuussa 2016 Kuntz palasi valmennustehtäviin, kun hänestä tuli Saksan alle 21-vuotiaiden jalkapallomaajoukkueen päävalmentaja.


title: Raivolan ortodoksinen kirkko

text: Raivolan ortodoksinen Pyhän Nikolaoksen kirkko oli Terijoen ortodoksiseen seurakuntaan kuulunut kirkko Karjalankannaksen Raivolassa.


title: Raivolan ortodoksinen kirkko

text: Raivolassa on ollut useitakin ortodoksisia kirkkoja. Seurakunnallista toimintaa siellä oli jo vuonna 1801, ja vuonna 1820 siitä muodostettiin oma seurakuntansa. Vuonna 1802 seurakunnalle siirrettiin kreivi I. Saltykovin maatilalta Lintulasta edellisenä vuonna rakennettu pyhäkkö. Se purettiin myöhemmin vanhuuttaan.


title: Raivolan ortodoksinen kirkko

text: Viimeisin kirkko, puusta rakennettu valmistui vuonna 1881. Se oli pyhitetty Pyhälle Nikolaukselle. Kirkko oli ulkoasultaan jonkin verran saman näköinen kuin Hangon ortodoksinen kirkko. Vuonna 1907 kirkkoa laajennettiin rakentamalla esihuone. Kelloja oli seitsemän, joista suurin Pietarissa vuonna 1896 valettu painoi 1 376 kiloa, muut kellot painoivat 200 kg, 72 kg, 42 kg, 20 kg, 16 kg ja 12 kg. Kirkon esineistö oli runsas, koska sinne sijoitettiin paljon muista purkamaan joudutuista kirkoista peräisin ollutta esineistöä. Kirkossa oli uunilämmitys eli yksi uuni ja kaksi kamiinaa.


title: Raivolan ortodoksinen kirkko

text: Raivolan seurakunta lakkautettiin itsenäisenä vuonna 1931 ja liitettiin Terijoen seurakuntaan. Kirkossa toimitti palveluksia Terijoen seurakunnan papisto.


title: Raivolan ortodoksinen kirkko

text: Kirkon vieressä oli suuri puuhuvila jossa asui runoilija Edith Södergran.


title: Raivolan ortodoksinen kirkko

text: Kirkon esineitä saatiin jossain määrin evakkoon talvisodan alussa, itse kirkko tuhoutui rintaman kulkiessa sen yli. Jatkosodan alussa kun suomalaiset palasivat paikkakunnalle, kirkko havaittiin kokonaan kadonneeksi, vain hautausmaa oli osittain jäljellä.


title: Raivolan ortodoksinen kirkko

text: Kirkosta rakennettiin vuonna 1977 väliaikainen julkisivukulissi Lohjalle Edith Södergranin elämäkertaelokuvan Maa jota ei ole kuvauksia varten. Kirkon sisäkuvat kuvattiin Hangon kirkossa joka on riittävän samankaltainen kuin tuhoutunut kirkko.


title: Saalilaiset frankit

text: Saalilaiset frankit tai saalilaisfrankit () olivat frankkien toinen pääryhmä. He asuivat alun perin Reinin alajuoksulla. Ranska on saanut nimensä saalilaisilta frankeilta.


title: Saalilaiset frankit

text: Saalilaiset frankit tunkeutuivat nykyiseen Belgiaan 300-luvulla. Keisari Julianus Apostata kukisti heidät vuonna 358, mutta 420 he tunkeutuivat uudelleen etelämmäs. Aëtius kukisti heidät vuonna 445. Saalilaiset frankit valloittivat kuitenkin jo 400-luvun lopussa kuninkaansa Klodvigin johdolla koko Gallian. Myös ripuaariset frankit hyväksyivät Klodvigin kuninkaakseen, ja frankit muodostivat frankkien valtakunnan, joka oli vahvin ja pitkäikäisin germaanien valtakunnista. Noin vuosina 507–511 kirjoitettiin latinaksi saalilainen laki, saalilaisten frankkien lakikokoelma, joka kielsi naiselta kruununperimyksen, jos miespuolisia perillisiä oli elossa.Tällä lailla oli sittemmin suuri merkitys merovingien kuningaskunnissa.


title: Sinnemäki

text: Sinnemäki on seuraavien henkilöiden sukunimi;


title: Lehtomäki (täsmennyssivu)

text: Lehtomäki voi tarkoittaa seuraavia:


title: Tiilikainen

text: Tiilikainen on suomalainen sukunimi.


title: Dnipropetrovskin raivohullut

text: Dnipropetrovskin raivohullut (ukr: Дніпропетровські маніяки, ven: Днепропетровские Маньяки) on tiedotusvälineiden käyttämä nimitys murhaajista, jotka syyllistyivät veritekoihin Dnepropetrovskissa Ukrainassa kesäkuussa ja heinäkuussa 2007. Tapahtuma sai ylimääräistä julkisuutta, koska tappajat videoivat osan murhista ja videot vuotivat internetiin.


title: Dnipropetrovskin raivohullut

text: Kaksi 19-vuotiasta paikallista miestä, Viktor Sajenko (ukr: Віктор Саєнко, ven: Виктор Саенко) ja Igor Suprunjuk (ukr: Ігор Супрунюк, ven: Игорь Супрунюк), pidätettiin ja heitä syytettiin 21 murhasta. Kolmas tekijä Oleksandr Hanža (ukr: Олександр Ганжа, ven: Александр Ганжа) oli syytettynä kahdesta aseellisesta ryöstöstä, jotka tapahtuivat ennen murhia. Helmikuussa 2009 kaikki kolme syytettyä tuomittiin rangaistuksiin. Suprunjuk ja Sajenko tuomittiin elinkautiseen vankeuteen, mutta Hanža sai yhdeksän vuotta vankeutta. Suprunjukin ja Sajenkon lakimiehet hakivat tuomioon muutosta, mutta Ukrainan korkein oikeus hylkäsi hakemuksen marraskuussa 2009.


title: Mr. Gay Finland

text: Mr. Gay Finland on vuosittain järjestettävä kilpailu, jossa valitaan vuodeksi Suomen fiksuin ja persoonallisin homomies toimimaan hyvän tahdon lähettiläänä sekä esikuvana suomalaisille seksuaalivähemmistöille. Kilpailun tarkoituksena on edistää homomiesten yhteisöllisyyttä ja seksuaalivähemmistöjen tasa-arvoisuutta sekä tukea ylpeyttä olla avoimesti oma itsensä.


title: Mr. Gay Finland

text: Kilpailun voittaja edustaa Suomea kansainvälisissä Mr Gay Europe- ja Mr Gay World -kilpailuissa. Ensimmäisen kerran kilpailu järjestettiin vuonna 2010. Kilpailun finaali on järjestetty vuosittain Helsinki Pride -viikolla, mutta vuonna 2018 finaali järjestetään pari viikkoa aikaisemmin 16.6.2018.


title: Mr. Gay Finland

text: Vaikka kilpailu on Suomessa suhteellisen nuori, joissain maissa vastaavanlaisella kilpailulla on pitkät perinteet.


title: Angelo Palombo

text: Angelo Palombo (s. 25. syyskuuta 1981 Ferentino) on italialainen jalkapalloilija, pelipaikaltaan keskikenttäpelaaja. Hän on edustanut vuodesta 2002 Serie A:ssa pelaavaa Sampdoriaa.


title: Angelo Palombo

text: Palombo aloitti uransa Fiorentinassa, jossa hän pelasi Serie A -debyyttinsä helmikuussa 2002 Veneziaa vastaan. Tämän jälkeen hän siirtyi Serie B:ssä pelaavaan Sampdoriaan. Seura nousi korkeimmalle sarjatasolle heti Palombon saavuttua. Hän nousi Sampdoriassa avainrooliin ja hän pelasi vakituisesti avauskokoonpanossa. Avausmaalinsa Serie A:ssa hän teki kaudella 2005–2006.


title: Angelo Palombo

text: Palombo pelaa Sampdoriassa vakituisesti Andrea Polin kanssa. Toukokuussa Palombo teki seuran kanssa neljän vuoden jatkosopimuksen.


title: Angelo Palombo

text: Palombo voitti alle 21-vuotiaiden Euroopan mestaruuden vuonna 2004 ja samana vuonna olympiapronssia Ateenan kisoista. Palombo teki debyyttinsä Italian maajoukkueessa elokuussa 2006 Kroatiaa vastaan. Palombo edusti Italiaa vuoden 2009 Maanosaliittojen cupissa sekä MM-kilpailuissa 2010.


title: Abenakit

text: Abenakit ovat Kanadan Québecissä sekä Yhdysvaltojen Mainessa ja Vermontissa asuva intiaanikansa. Vuoden 1982 arvion mukaan heitä oli kokonaisuudessaan 1 800. Abenakin kieli on nykyisin jo lähes hävinnyt ja sillä on vain viisi tunnettua puhujaa. Abenakit puhuvat pääasiassa ranskaa ja englantia.


title: Abenakit

text: Alun perin abenakit asuttivat nykyisen Mainen, Vermontin ja New Hampshiren alueita. He elivät pääasiassa maissin viljelyksellä ja talvisin hirven metsästyksellä. Talvella harjoitettiin kalastusta sekä makeissa että suolaisissa vesissä. Ennen eurooppalaisten tuloa heitä oli arviolta noin 12 000. Abenakit olivat jakaantuneet itäisiin ja läntisiin heimoihin, joista tärkeimmät lännessä olivat nimeltään "missiquoit" ja "sokokit", idässä "pagwacketit", "arosaguntacookit", "kemebecit" ja "penobscotit". Heimot olivat liitossa keskenään alun perin irokeesien uhan takia.


title: Abenakit

text: 1600-luvun alussa abenakit sotivat pawtucketeja sekä mi'kmaqeja vastaan. 1660–1670-luvuilla alkoivat irokeesien hävitysretket abenakien alueelle ja osa heistä muutti Kanadaan ja Suurien järvien suuntaan. Kanadassa olikin vuonna 1689 noin 600 abenakia, joista suuri osa oli St. Frances -joelle Québeciin muuttaneita sokokeja. Abenakit liittoutuivat ranskalaisten kanssa irokeeseja vastaan ja vuonna 1706 St. Frances -joelle perustettiin jesuiittojen lähetysasema. Abenaqkit taistelivat irokeesien ohella myös Isoa-Britanniaa vastaan. Ensimmäinen sota syttyi heidän auttaessaan pokanoketeja brittejä vastaan vuosina 1675–1678 käydyssä sodassa. Sodan aikana britit myivät orjaksi 900 New Hampshiressa asunutta sotaan osallistumatonta abenakia. 1600-luvulla etelästä virtasi pohjoiseen intiaaneja, joista osa sulautui abenakien heimoon. Abenakit sotivat brittejä vastaan uudestaan vuosina 1688–1699.


title: Abenakit

text: Seuraava sota brittejä vastaan alkoi 1702 ja päättyi 1712. Tällä kertaa abenakit taistelivat ranskalaisten kanssa. Sodan aikana suuri osa Mainen abenakeista kuoli. 1700-luvulla taisteltiin vielä brittejä vastaan vuosina 1721–1727, 1745–1748 ja 1754–1760. Näiden sotien aikana valtaosa abenakeista muutti Kanadaan samoille alueille, minne muuttoa oli ollut aikaisemminkin. Yhdysvaltojen vapaussodan aikana Yhdysvaltojen puolelle jääneet abenakit taistelivat amerikkalaisten puolella ja Kanadan abenakit brittien puolella.


title: Abenakit

text: Suuri osa Kanadan abenakeista on osittain valkoisia ja he ovat pitkälti sulautuneet ympäröivään valtakulttuuriin. Yhdysvalloissa abenakien kulttuuri on säilynyt paremmin. Yhdysvalloissa abenakeja elää pääasiassa Mainen Oldtownin ympäristössä sekä Vermontin pohjoisosissa. Vain Mainen abenakeilla on virallinen intiaaniheimon status, mutta Vermontin abenakit ovat hakeneet samanlaista asemaa. Abenakeilla on yhdessä passamaquodien kanssa edustaja Mainen lainsäätäjäkunnassa.


title: Abenakit

text: Abenakien wigwamit olivat usein suorakaidepohjaisia ja niissä oli tynnyrin muotoiset katot. Itäiset abenakiheimot käyttivät myös pyramidin muotoisia majoja. Abenakeilla oli saunoja, jotka olivat yleensä pyöreäpohjaisia ja kupolin muotoisia. Ainakin läntiset abenakiheimot olivat järjestäytyneet patrineaalisiksi klaaneiksi. Heimopäälliköt valittiin kiinnittämättä huomiota hänen sukutaustaansa. Sodasta päätettiin heimokokouksessa, jossa myös naiset saattoivat esittää mielipiteitään.


title: The Forbidden Kingdom – kaksi mestaria

text: The Forbidden Kingdom – kaksi mestaria ("The Forbidden Kingdom") on Lionsgaten toimintaelokuva, jonka on ohjannut Rob Minkoff ja tuottanut Casey Silver. Elokuvan ensi-ilta oli Yhdysvalloissa 18. huhtikuuta 2008 ja Suomessa 25. heinäkuuta. Elokuvassa näyttelee kaksi kuuluisaa kung-fu-näyttelijää, Jackie Chan ja Jet Li.


title: The Forbidden Kingdom – kaksi mestaria

text: Elokuvan koreografia on Yuen Woo-pingin ("Hiipivä tiikeri, piilotettu lohikäärme") käsialaa.


title: Naapureina Madridissa

text: Naapureina Madridissa ("Aquí no hay quien viva") on espanjalainen komediasarja, jonka tuotti Miramón Mendi. Sitä esitettiin Antena 3 -kanavalla viisi tuotantokautta vuosina 2003–2006. Sarja kertoo kuvitteellisen madridilaisen kerrostalon asukkaiden elämästä.


title: Naapureina Madridissa

text: "Naapureina Madridissa" on yksi Espanjan televisiohistorian suosituimmista kotimaisista sarjoista. Katsotuin yksittäinen jakso oli 10. elokuuta 2006 esitetty kolmannen tuotantokauden jakso ”Érase un famoso”, jolla oli 8 484 000 katsojaa. Sarja ja sen näyttelijät palkittiin useilla ATV-, Fotogramas de Plata-, Ondas-, TP de Oro- ja Espanjan näyttelijäliiton palkinnoilla. Sen formaattiin perustuvia sarjoja on tehty muun muassa Portugalissa, Kolumbiassa, Argentiinassa, Meksikossa, Kreikassa ja Ranskassa.


title: Naapureina Madridissa

text: Antena 3:n kilpailija Telecinco osti osan tuotantoyhtiö Miramón Mendin osakkeista vuonna 2006, mikä johti sarjan lopettamiseen. Miramón Mendi on sittemmin luonut Telecincolle uuden sarjan "La que se avecina", jossa on samanlainen teema ja pääosin samat tekijät kuin alkuperäisessä sarjassa.


title: Naapureina Madridissa

text: Suomessa Yle TV1 on esittänyt sarjaa kesällä 2010 ja 2011. Kesällä 2011 sarja alkoi alusta ja koko sarja näytettiin yksi jakso päivässä 10.6.–7.9.2011. Viimeisin uusintakierros alkoi 1.6.2014 Yle Areenassa.


title: Naapureina Madridissa

text: Sarja alkaa kaikkien hahmojen esittelyllä. Talon osoite on "Desengaño 21". Talossa on yhteensä kuusi varsinaista asuntoa, ullakko sekä talonmiehen huone ("Porteria"), joka on jätehuoneen tilalle tehty asunto. Lisäksi rakennuksessa on Pacon omistama videovuokraamo sekä eräs muu liike.


title: Naapureina Madridissa

text: Alakerrassa on talonmiehen huone. Talonmiehenä toimii Emilio. Hän on hieman yksinäinen, kunnes hänen isänsä muuttaa eron vuoksi Emilion luokse asumaan. Emilio on-off-suhteessa Belenin kanssa. Asunnoista erillään toimii videovuokraamo, jonka omistaa Paco. Paco joutuu välillä asumaan videoklubilla, koska hänen rahansa eivät riitä vuokraan. Lisäksi rakennuksessa toimii pankki (Santander), joka ei ole merkittävässä roolissa sarjan aikana.


title: Naapureina Madridissa

text: Ensimmäisessä kerroksessa asuvat Marisa ja Vicenta, jotka ovat eläkeläissiskokset. Marisa on katkera, tupakanhimoinen vanha mummo jonka aviomies Manolo jätti vuosia sitten. Vicenta puolestaan on höperö vanhapiika, joka unelmoi pääsevänsä vielä joku päivä irti naimattomuudestaan ja neitsyydestään. 1B:ssä asuu Mauri ja Fernando, homopariskunta, joka kamppailee seksuaalisen suuntautumisen kanssa sarjan alussa. Mauri on toimittaja ja Fernando lakimies. Talon väki kääntyy virkavaltaa tarvitsevissa asioissa Fernandon puoleen.


title: Naapureina Madridissa

text: Toisessa kerroksessa asuu asukasyhdistyksen puheenjohtaja Juan Cuesta perheineen. Juanin vaimo Paloma on kotirouva, joka haaveilee omakotitalosta ja omasta uima-altaasta ja muutenkin ylellisestä elämästä, mikä selittää hänen kateutensa yläkerran "hienohelma" Lucíaa kohtaan. Juan on koulussa liikunnanopettajana, sekä hän toimii asukasyhdistyksen puheenjohtajana. Juanilla ja Palomalla on kaksi lasta; Jose Miguel ja Natalia. Josemi on 11-vuotias poika, jota kiinnostaa videopelit ja videovuokraamossa muiden talon miehien kanssa roikkuminen. Natalia on itsekäs ja kaveripiireissä suosittu tyttö, joka kapinoi usein vanhempiaan vastaan. Cuestojen lisäksi toisessa kerroksessa asuu Concha ja Armando. Concha on kärtty, vanha kyylääjämummo. Concha on myös Alician ja Belenin vuokranantaja. Armando on Concha poika. Hän ravaa joka ilta baareissa juoksemassa naisten perässä. Hänellä on kaksi lasta Daniel ja Rebeca. Hän on eronnut vaimostaan. Myöhemmin Armando muuttaa pois ja Concha muuttaa ystäviensä Marisan ja Vicentan luokse alakertaan.


title: Naapureina Madridissa

text: Kolmannessa kerroksessa asuu Lucía ja Roberto. Lucía on varakkaasta perheestä ja hänellä on tyylikäs ja viimeisen päälle oleva koti. Roberto tulee taas keskiluokkaisesta perheestä, joten hän on välillä hieman vaatimaton. Myöhemmin Lucía ja Roberto eroavat ja Roberto muuttaa talon ullakolle. Kolmannessa kerroksessa asunto 3B:ssä asuvat Alicia ja Belen. Alicia on tälläytynyt pikkuprinsessa, joka vaihtaa poikaystävää kuin sukkia. Belen on ahkera, mutta hänellä puolestaan ei mene miesrintamalla yhtä hyvin kuin Alicialla. Belen on-off-suhteessa talonmies Emilion kanssa. Belen saa maksaa vuokran aina itse, koska Alicialla ei ole rahaa ja hän on hyvin nirso työn suhteen eli työ ei saa olla mikä tahansa hanttihomma.


title: Naapureina Madridissa

text: Ullakolla ovat asuneet Roberto, Andrés, Pablo ja Paco.


title: Naapureina Madridissa

text: Talonmiehen asunto: Emilio Delgado Martín ja Mariano Delgado


title: Naapureina Madridissa

text: 1A: Vicenta Benito Valbuena ja Maria Luisa "Marisa" Benito Valbuena


title: Naapureina Madridissa

text: 1B: Mauricio "Mauri" Hidalgo Torres ja Fernando Navarro Torres


title: Naapureina Madridissa

text: 2A: Juan Cuesta (pj.), Paloma Hurtado, Natalia Cuesta Hurtado ja José Miguel "Josemi" Cuesta Hurtado


title: Naapureina Madridissa

text: 2B: Concepcion "Concha" de la Fuente Gárcia, Armando Rubio de la Fuente, Daniel Rubio ja Rebeca Rubio


title: Naapureina Madridissa

text: 3A: Luciá Álvarez Muñoz ja Roberto Alonso Castillo


title: Naapureina Madridissa

text: 3B: Belen López Vásquez ja Alicia Sanz Peña


title: Naapureina Madridissa

text:
Poistuneet henkilöt: Daniel Rubio (kauden lopussa)""""
Talonmiehen asunto: Emilio Delgado ja Mariano Delgado


title: Naapureina Madridissa

text: 1A: Marisa Benito, Vicenta Benito ja Concha de la Fuente


title: Naapureina Madridissa

text: 1B: Mauri Hidalgo ja Beatriz "Bea" Villarejo


title: Naapureina Madridissa

text: 2A: Juan Cuesta, Paloma Hurtado, Natalia Cuesta ja Josemi Cuesta


title: Naapureina Madridissa

text: 2B: Andrés Guerra, Isabel Ruíz, Alex Guerra ja Pablo Guerra


title: Naapureina Madridissa

text: 3A: Luciá Álvarez ja Roberto Alonso


title: Naapureina Madridissa

text: 3B: Belén López ja Alicia Sanz


title: Naapureina Madridissa

text:
Poistuneet henkilöt: Armando Rubio de la Fuente ja Rebeca Rubio
Talonmiehen asunto: Emilio Delgado ja Mariano Delgado


title: Naapureina Madridissa

text: 2A: Juan Cuesta, Nieves Cuesta, Natalia Cuesta ja Josemi Cuesta


title: Naapureina Madridissa

text: 3A: Luciá Álvarez, Alicia Sanz (kauden alussa) ja Carlos de Haro (kauden lopussa)


title: Naapureina Madridissa

text: 3B: Belén López, Emilio Delgado (kauden alussa), Alicia Sanz, Bea Villarejo, Carmen Villanueva ja Ana "Inga"


title: Naapureina Madridissa

text: Ullakko: Roberto Alonso


title: Naapureina Madridissa

text: Poistuneet henkilöt: Paloma HurtadoPaloma Hurtado (Loles León) oli Juanin vaimo 18 vuoden ajan. Hän tappeli aina jokaisen kanssa. Hän tippui ikkunasta ja vaipui koomaan, kun tappeli Isabelin kanssa. Herättyään koomasta Paloma meni suoraan Isabelin luokse ja syytti tätä koomastaan. Isabel kuitenkin pääsi Palomalta karkuun ja juoksi autolleen. Paloma tuli perässä ja Isabel peruutti vahingossa hänen päälleen. Paloma vaipui takaisin koomaan. Hän oli koomassa kauan kunnes kuoli. Syynä Loles Leónin hahmon kuolemaan oli se, että näyttelijä pyysi palkankorotusta, koska sarjan suosio oli kasvussa. Yhtiö ei suostunut ja Loles León jätti sarjan.


title: Naapureina Madridissa

text: Armando Rubio de la Fuente (Joseba Apaolaza) on Conchan poika. Ensimmäisen kauden loputtua hän muutti omakotitaloon tyttöystävänsä kanssa. Hän yritti myös saada äitiään vanhainkotiin, mutta turhaan.


title: Naapureina Madridissa

text: Alex Guerra Ruíz (Juan Díaz) on Isabelin ja Andrésin vanhin poika. Yritti pelastaa vanhempiensa suhteen mutta ei onnistunut. Hän muutti äitinsä kanssa asumaan Juanin ja tämän perheen luokse. Hän sai tietää äidiltään, että ei ole Andrésin poika vaan puolalaisen miehen nimeltään Jaroslav. Alex lähti sarjasta, kun muutti isänsä luokse Puolaan.


title: Naapureina Madridissa

text: Nieves Cuesta (Carme Balagué) on Juanin ainoa sisko. Hän muutti Juanin luokse (kysymättä tältä ensin) Paloman jouduttua koomaan, koska halusi auttaa tätä. Toisin kuin veljensä Nieves on hyvin vahvaluonteinen ja haluaa tehdä asioita omalla tavallaan. Kun Juan alkoi seurustella Isabelin kanssa, Nieves osti Isabelin asunnon ja aloitti suhteen Andrésin kanssa. Suhde päättyi lyhyeen ja Nieves muutti pois.


title: Naapureina Madridissa

text: Roberto Alonso Castillo (Daniel Guzmán) on Lucian poikaystävä. Hän on arkkitehti, mutta piirtää eroottisia sarjakuvia. Robertolla ei ole tavoitteita ja hän on laiska. Kun suhde Lucian päättyi Roberto muutti ullakolle ja yritti saada Lucian takaisin useita kertoja. Myöhemmin hän luovutti ja muutti yhdessä Carlosin kanssa 2-B-asuntoon. Lopulta hän muutti Puerto Banúsiin jatkamaan kannattavaa liiketoimintaansa pilapiirrosten piirtäjänä.


title: Naapureina Madridissa

text: Carlos de Haro Cabanillas (Diego Martín) on Lucían lapsuudenystävä. Hän on rikas poika ja elää vanhempiensa rahoilla. Carlos on erittäin epävarma itsestään, koska kaikki hänen suhteensa ovat menneet mönkään. Hän esitti erään kerran myös homoa ja yritti aloittaa suhteen Mauriin. Hän muuttaa Roberton kanssa yhteen vaikka he kilpailivatkin moneen kertaan Luciasta. Myöhemmin Carlos muutti pois.


title: Naapureina Madridissa

text: Lucía Álvarez Muñoz (María Adánez) tulee varakkaasta perheestä. Hän on seurustellut Roberton, Carlosin ja Yagon kanssa, mutta kaikki suhteet päättyivät eroon. Lucia yritti perustaa ravintolan, mutta se ei onnistunut. Lucia muutti lopulta Somaliaan.


title: Naapureina Madridissa

text: Andrés Guerra (Santiago Ramos) on Isabelin aviomies. Hän on keski-ikäinen liikemies, jolla on hyvin kyseenalainen maine. Hän omistaa Deportes Guerra -nimisen urheiluliikkeen. Hän joutui vankilaan, mutta pääsi vapaaksi, kun Vicenta maksoi hänen takuunsa. Hänellä oli myös lyhyt suhde Nievesiin ja Carmeniin, mutta lopulta hän lähti yksin pois.


title: Naapureina Madridissa

text: Alicia Sanz Peña (Laura Pamplona) on Belenin kämppäkaveri. Hän näytteli työkseen esim. mainoksissa. Hän on hyvin itsekäs eikä hänellä ole ollenkaan hienotunteisuutta. Hän on ollut monen miehen kanssa mutta ei mitään pitkiä suhteita. Lopulta hän rakastuu mieheen nimeltä Ricardo ja muuttaa tämän kanssa New York Cityyn.


title: Naapureina Madridissa

text: Carmen Villanueva (Llum Barrera) on yliopiston professori. Hän tutustuu Emilioon ja aloittaa suhteen tämän kanssa, mutta suhde ei kestä kauan. Carmen on varma itsestään ja tietää mitä haluaa. Hän on vähän hullu. Myöhemmin hän muuttaa 3B-asuntoon, jossa asuvat jo Belen ja Bea. Hän on ihastunut Fernandoon ja yrittää vietellä tämän vaikka Bea kertoo, että Fernando on homo. Fernando torjuu hänet ja Carmen suuttuu. Carmenilla oli lyhyt suhde Andrésin kanssa.


title: Naapureina Madridissa

text: Diego Álvarez (Mariano Alameda) on Lucian nuorempi veli. Hänellä oli lyhyt suhde Maurin kanssa. Hän oli naimisissa Alban kanssa. Myöhemmin hän meni naimisiin Aben kanssa, mutta tajuttuaan sen virheeksi hän meni pyytämään Mauria takaisin. Kuitenkin Maurin poikaystävä Fernando palasi ja Mauri päätti jatkaa tämän kanssa.


title: Naapureina Madridissa

text: Alba (Marta Belenguer) on Diegon vaimo. Hän on mustasukkainen ja epävarma. Erottuaan Diegosta hänellä oli yhden yön juttu Carlosin kanssa. Hän sai myöhemmin lapsen.


title: Varjojen valtakunta

text: Varjojen valtakunta () on vuonna 2003 julkaistu yhdysvaltalainen toiminnallinen kauhuelokuva. Sen ohjasi Len Wiseman, ja elokuva on "Underworld"-sarjan ensimmäinen osa. "Varjojen valtakunnan" pääosissa ovat Kate Beckinsale ja Scott Speedman. Elokuvassa nähdään myös Bill Nighy, sekä Michael Sheen.


title: Varjojen valtakunta

text: Elokuvan päähenkilö (Selene), joka on vampyyri, on taistellut jo satoja vuosia ihmissusia ("Lycan") vastaan, kunnes hän rakastuu ihmiseen (Michael), jota ihmissudet jahtaavat. Elokuvassa Michael muuttuu ihmissudeksi ja sota vampyyrien ja ihmissusien välillä päättyy. Tarina jatkuu seuraajassa , joka jatkuu noin 30 minuuttia edeltäjänsä tapahtumien jälkeen.


title: Lauren Reed

text: Lauren Reed on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Melissa George.


title: Lauren Reed

text: Lauren Reed tulee sarjaan kolmannella tuotantokaudella. Hänen vanhempansa ovat senaattori George ja Olivia Reed. Lauren työskentelee NSC:lle ja tekee yhteistyötä CIA:n kanssa. Hän halusi kenttäagentiksi, mutta ei omannut tarpeeksi pätevyyttä siihen. Sydney Bristow'n lavastetun kuoleman jälkeen hänen poikaystävänsä Michael Vaughn jatkoi elämäänsä eteenpäin ja meni naimisiin töiden kautta tapaamansa Laurenin kanssa.


title: Lauren Reed

text: Kun Sydney kaksi vuotta ”kuolemansa” jälkeen palaa takaisin kuvioihin, naiset eivät tule toimeen. Lauren epäilee entisellä pariskunnalla olevan vielä tunteita toisiaan kohtaan. Myöhemmin paljastuu, että Sydney oli kahden vuoden poissaolonsa aikana tappanut diplomaatti Andrian Lazareyn, mikä oli todellisuudessa lavastus. Lauren antaa Sydneyn ilmi ja Sydneyltä kidutetaan tietoja NSC:n vankilassa. Myöhemmin Lauren päättää kuitenkin auttaa pelastamaan Sydneyn. Naiset alkavat vähitellen hyväksyä toisensa ja tekevät tiivistä yhteistyötä jahdatessaan terroristijärjestö Liittoa.


title: Lauren Reed

text: Myöhemmin Lauren paljastuu Liiton vakoojaksi. Hän murhaa Lazareyn ja myöhemmin häntä käsketään murhaamaan isänsä, joka sai tietää totuuden tyttärensä toimista. Lauren ei itse kyennyt suorittamaan tehtävää, joten hänen äitinsä Olivia surmasi miehensä, paljastaen itse olevansa myös Liiton leivissä. Lauren myös rakastuu kollegaansa Julian Sarkiin. Hänen pelinsä paljastuu CIA:ssa, minkä jälkeen hän pakenee. Petetty Vaughn janoaa kostoa ja alkaa pakkomielteisesti etsiä vaimoaan. Sydney jäljittää Laurenin ja joutuu alakynteen taisteltuaan hänen kanssaan, mutta Vaughn ehtii väliin ja ampuu Laurenin.


title: Robin Hood – varkaiden ruhtinas

text: Robin Hood – varkaiden ruhtinas ("Robin Hood: Prince of Thieves") on vuonna 1991 ensi-iltansa saanut yhdysvaltalainen seikkailuelokuva, jonka on ohjannut Kevin Reynolds. Elokuvan pääosissa esiintyvät Kevin Costner, Morgan Freeman, Christian Slater, Alan Rickman ja Mary Elizabeth Mastrantonio.


title: Robin Hood – varkaiden ruhtinas

text: "Video-oppaassa" vuodelta 1994 Harri Närhi näkee elokuvassa jahkailevan alun jälkeen isolla rahalla toteutettua ”silkkaa seikkailua” ja antaa elokuvalle neljä tähteä viidestä, mikä vastaa sanallista arviota ”erinomainen”.


title: Francie Calfo

text: Francine ”Francie” D. Calfo on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Merrin Dungey.


title: Francie Calfo

text: Francine ”Francie” D. Calfo syntyi 3. tammikuuta 1975 Sacramentossa, Kaliforniassa. Hän tapasi parhaat ystävänsä Sydney Bristow'n ja Will Tippinin yliopistossa. Hän seurustelee Charlie Bernardin kanssa. Hän ilahtuu kuullessaan Sydneyn mentyä kihloihin poikaystävänsä Dannyn kanssa, mutta on tämän tukena Dannyn murhan jälkeen, ja he muuttavat samaan asuntoon. Myöhemmin Charlie kosii Francieta ja pari alkaa suunnitella häitään. Sydney saa kuitenkin tietää Charlien suhteesta, minkä seurauksena Francie jättää Charlien. Myöhemmin Francie alkaa suunnitella oman ravintolan perustamista. Ravintola avataan ja siitä tulee menestyksekäs. Myöhemmin hän ja Will ihastuvat toisiinsa ja he suutelevat.


title: Francie Calfo

text: Francien ja Willin juttu ei kerkeä pitkälle, sillä Francien geneettisesti luotu kaksoisolento, Allison Doren, ampuu Francien ja ottaa hänen paikkansa. Hän vakoilee Sydneyn ja Willin kautta CIA:ta ja suorittaa muita Arvin Sloanen toimeksiantoja, kuten murhaa Marcus Dixonin vaimon. Toisen kauden lopulla Will saa tietää totuuden ja Allison yrittää murhata hänet. Sydney ja Allison taistelevat ja Sydney ampuu Allisonia, joka jää kuitenkin eloon. Allison palaa kuvioihin kolmannella kaudella ja kamppailee jälleen Sydneyn kanssa. Lopulta Will riistää hänen henkensä kostoksi Francien kuolemasta.


title: Francie Calfo

text: Francie nähdään takaumassa sarjan päätösjaksossa, jolloin käy ilmi, että Sydney tapasi Dannyn ensimmäistä kertaa Francien kautta.


title: Onko sulla pokkaa?

text: "Onko sulla pokkaa?" on rap-artisti Petri Nygårdin toinen single hänen neljänneltä studioalbumiltaan, "Kaikkee pitää olla".


title: Onko sulla pokkaa?

text: Kappaleen singlen kanssa julkaistiin samaan aikaan musiikkivideo. Musiikkivideossa Nygård näkyy katkelmia muun muassa televisio-ohjelmista Reikä seinässä, Diili, Hauskat kotivideot, Talent Suomi, Totuuden hetki ja Big Brother, joiden vieraana tai juontajana hän esiintyy. Videon lopussa Nygård vilauttaa yleisössä istuvalle Antti Kurhiselle keskisormea.


title: Katariinankatu

text: Katariinankatu () on 120 metriä pitkä katu Helsingin kantakaupungissa Kruununhaassa. Sen eteläinen päätepiste on Kauppatorin reunaa pitkin kulkeva Pohjoisesplanadi, pohjoisessa se päättyy Aleksanterinkadulle Senaatintorin kaakkoisnurkassa. Sen suorana, mutta leveämpänä jatkeena pohjoiseen on Siltavuorelle saakka kulkeva Snellmaninkatu.


title: Katariinankatu

text: Katariinankadun länsipuolinen kortteli on nimeltään Leijona ja itäpuolinen Elefantti. Ympäröivä rakennuskanta on empiretyylistä ja kuuluu kaikista vanhimpaan Helsingissä. Katu onkin siitä Suomen oloissa harvinaislaatuinen, että sen kaikki kaikki rakennukset ovat joko 1800- tai 1700-luvulta. Rakennuksiin kuuluvat länsipuolella mm. Helsingin kaupungintalo (C. L. Engel, 1833) Kauppatoria vasten ja Bockin talo (1763) Senaatintoria vasten ja itäpuolella mm. entinen Kleinehin talo (Pehr Granstedt, 1815) Kauppatoria vasten ja Sederholmin talo (1757) Aleksanterinkadun kulmassa.


title: Katariinankatu

text: Katariinankatu on Helsingin keskustan useimpia muita katuja selvästi kapeampi. Se on yksisuuntainen etelästä pohjoiseen, ja sitä pitkin kulkee raitiolinja yhteen suuntaan. Liiketoimintaa kadun varrella ei juuri ole. Katu muuttui kävelykaduksi syyskuussa 2011, mutta raitiovaunut kulkevat sitä pitkin edelleen. Katariinankatu on osa Helsingin vanhan keskustan elävöittämishanketta.


title: Katariinankatu

text: Katu oli olemassa jo 1600-luvulla, mutta tuolloin sillä ei ollut nimeä. Vuonna 1820 sille vahvistettiin nimi Catherine Gatan, myöhemmin se kirjoitusasu vaihteli, kunnes muoto Katarine Gatan vakiintui 1800-luvun lopulla. Ei tiedetä varmuudella, kenen mukaan katu sai nimensä. Todennäköisesti nimen aiheena oli Venäjän keisarinna Katariina II Suuri, mutta eräiden arvelujen mukaan kadunnimiäkin antamassa olleen valtioneuvos Johan Albrecht Ehrenströmin äiti "Christina Catharina Sederholm" tai puoliso "Hedvig Catharina Lagerborg".


title: Katariinankatu

text: Suomenkielinen nimi Katriinankatu vahvistettiin 1909 ja muutettiin Katariinankaduksi 1928.


title: Mitävittuuvaan

text: "Mitävittuuvaan" (myös nimellä "Mitävittuuvaan (Tuska)") on rap-artisti Petri Nygårdin kolmas single hänen neljänneltä studioalbumiltaan, "Kaikkee pitää olla". Sen on tuottanut MMEN ja se julkaistiin 25. marraskuuta 2009. Kappaleen musiikkivideo on kuvattu ruotsinlaivalla. Videolla Nygård tapansa mukaan juopottelee ja harrastaa seksiä. Video sisältää myös samalla levyllä olevan "Tuska" -kappaleen.


title: Julian Sark

text: Julian Sark on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä David Anders.


title: Julian Sark

text: Julian Sark vietti lapsuutensa Englannissa ja myöhemmällä iällä lähti rikolliselle tielle. Hänet tavataan ensimmäisen kerran ensimmäisellä kaudella. Hän työskentelee Miehelle, joka paljastuu myöhemmin Irina Derevkoksi. Sark tulee monesti vastaan Sydney Bristow'n tehtävillä ympäri maailmaa. Toisella kaudella hän alkaa tehdä yhteistyötä Arvin Sloanen kanssa Irinan antauduttua CIA:lle. Yhdessä Sloanen kanssa he edesauttavat Sloanen työnantajan, Allianssin, alasajoa. Tämän jälkeen hän avustaa Francie Calfon murhassa ja Irinan paossa, mutta CIA saa hänet kiinni.


title: Julian Sark

text: Kolmannella kaudella selviää, että Sarkin isä Andrian Lazarey on jättänyt hänelle 800 miljoonan perinnön. Sark lupaa rahoittaa terroristiorganisaatio Liittoa, jos nämä saisivat hänet vapautettua vankilasta. Paettuaan vankilasta, hänestä tulee tärkeä osa Liittoa. Hän rakastuu Liiton agentti Lauren Reediin, joka toimii vakoojana CIA:ssa. Kaksikosta tulee myöhemmin Liiton Pohjois-Amerikan solun johtajia. Kauden lopussa Lauren kuolee ja Sark pidätetään jälleen.


title: Julian Sark

text: Sark palaa neljännellä kaudella, jolloin hänet pyydetään apuun terroristi Anna Espinosan jahtaamisessa. Vastineeksi Sark vaatii nähdä Laurenin ruumiin, minkä nähtyään hän murtuu ja lupaa auttaa CIA:ta. Anna auttaa Sarkia pakenemaan, mutta Sark pettää Annan ja pakenee.


title: Julian Sark

text: Viidennellä kaudella CIA:n agentti Rachel Gibson törmää eräällä tehtävällään Sarkiin, tietämättä tämän taustasta, ja päätyy sänkyyn hänen kanssaan. Myöhemmin Sark palaa kuvioihin avustaakseen jälleen Sloanea ja Irinaa kahden kaupungin pommittamisessa. CIA ottaa hänet kiinni, mutta vastineeksi ohjusten peruutuskoodeista, hänet päästetään pakenemaan.


title: Julian Sark

text: Sarja loppuu, kun näytetään muutamia vuosia eteenpäin, jolloin Sydneytä pyydetään apuun Sarkin etsimisessä.


title: Seopetriii

text: "Seopetriii" on rap-artisti Petri Nygårdin viides single hänen neljänneltä, "Kaikkee pitää olla" -nimiseltä, studioalbumilta. Single julkaistiin 29. huhtikuuta 2010 ja sillä vierailevat Emel & Aajee. Video on kuvattu Nygårdin eri keikoilla.


title: Wounded Kneen valloitus

text: Wounded Kneen valloitus viittaa Amerikan intiaaniliikkeen ("American Indian Movement") ja paikallisten oglala-siouxien suorittamaan etelädakotalaisen Wounded Kneen kylän valloitukseen 27. helmikuuta – 18. toukokuuta 1973. Valloitus johti paikallisen poliisin ja armeijan yksiköiden suorittamaan piiritykseen, jonka aikana käydyissä tulitaisteluissa kuoli kaksi henkilöä.


title: Wounded Kneen valloitus

text: Tapahtuman taustalla olivat Pine Ridgen reservaatin epävakaat olot. Paikalliset oglala-sioux’t olivat närkästyneitä reservaatin järjestyksestä vastanneeseen "Guardians of the Oglala Nationin" (GOONS) toimintaan ja sen johtaja Dick Wilsonin toimintaan. Wilsonia pidettiin korruptoituneena ja väkivaltaisena. Wilson ja suuri osa GOONSista olivat puoliverisiä, ja heidän väitettiin suhtautuneen vihamielisesti täysverisiin. Varsinaiset väkivaltaisuudet alkoivat oglala-sioux’ihin kuuluneen Wesley Bad Heart Bullin murhasta Buffalo Gapissä 21. tammikuuta 1973. Poliisi pidätti 30-vuotiaan valkoisen huoltoaseman hoitajan ja syytti häntä taposta. Intiaanien mielestä syyte olisi pitänyt nostaa murhasta. AIM:n silloinen johtaja Dennis Banks järjesti mielenosoituksen Buffalo Gapin oikeustalon edessä. Mielenosoitus muuttui väkivaltaiseksi epäselvistä syistä. 11 poliisia loukkaantui ja 27 intiaania pidätettiin, mutta heidät vapautettiin takuita vastaan.


title: Wounded Kneen valloitus

text: Välikohtauksen jälkeen AIM:n joukot vetäytyivät Rapid Cityyn, jossa syntyi kahakoita heidän ja valkoisten sekä Wilsonin GOONSin kanssa. Ammutun Wesley Bad Heart Bullin sisar Sara sai syytteen mellakoinnista ja väkivaltaisuudesta. Häntä uhkasi jopa 40 vuoden vankeusrangaistus, kun taas hänen veljensä murhaaja olisi saattanut selvitä vain kymmenellä vuodella. Tämä suututti entisestään AIM:n kannattajia.


title: Wounded Kneen valloitus

text: 27. helmikuuta 1973 noin parisataa AIM:n kannattajaa ja muutama oglala-sioux ottivat Wounded Kneen kylän haltuunsa, ryöstivät paikallisen kaupan ja ottivat 11 valkoista asukasta panttivangiksi. Tämän jälkeen he alkoivat linnoittaa Pyhän sydämen katolilaisen kirkon ympäristöä juoksuhaudoin ja bunkkerein. Kirkon maastoon oli haudattu useita Wounded Kneen verilöylyssä kuolleita intiaaneja. Monet valloittajista olivat palvelleet Vietnamin sodassa. Valloittajilla oli käytössään noin 50 kivääriä. FBI hälytettiin paikalle ja johdon otti Joseph Trimbach, joka saapui nopeasti intiaanien pystyttämälle tiesululle. Intiaanit neuvottelivat hänen kanssaan ja vaativat korruptio- ja väärinkäytösepäilyjen tutkimusta Pine Ridgessä sekä senaatin kuulemista intiaanien kanssa tehtyjen sopimusten rikkomisesta. Lisäksi vaadittiin Dick Wilsonin erottamista.


title: Wounded Kneen valloitus

text: Poliisi piiritti alueen seuraavana päivänä 28. helmikuuta ja avuksi tuli myös armeijan yksiköitä panssaroitujen joukkojenkuljetusautojen kanssa. Armeijan yksiköt saattoivat osallistua toimintaan Alexander Haigin Nixonilta saamalla erityisluvalla. Tapaus sai suuren määrän mediahuomiota niin Yhdysvalloissa kuin ulkomaillakin. 29. helmikuuta Etelä-Dakotan demokraattisenaattorit James Abourezk ja George McGovern lensivät paikalle yrittääkseen hillitä tilannetta. Intiaanit suostuivatkin neuvottelemaan Abourezkin kanssa ja vapauttamaan panttivankinsa, mutta osa jäi vapaaehtoisesti paikalle. 2. maaliskuuta intiaanien puolesta lehdessä kirjoittaneen Aaron DeSersanin talo poltettiin ja hän joutui sairaalaan. Tekijöiksi epäiltiin Wilsonin kannattajia.


title: Wounded Kneen valloitus

text: Piiritys jatkui ja öisin käytiin tulenvaihtoa intiaanien ja poliisin kesken. Wilsonin GOONS-joukot kävivät tulittamassa osapuolia kohti yrittäen provosoida nämä vakavampaan tulitaisteluun keskenään. Media seurasi tapahtuma kiinteästi vielä viikon kuluttuakin. Erään kyselyn mukaan 90 prosenttia amerikkalaisista seurasi tapahtumia uutisista. 7. maaliskuuta intiaaneja yritettiin saada lähtemään uhkaamalla rynnäköllä, mikäli intiaanit eivät lähtisi kello kuuteen mennessä. Kun näin ei tapahtunut, vaihdettiin taktiikkaa. 8. maaliskuuta käytiin tulitaistelu, jossa haavoittu kaksi intiaania. 9. maaliskuuta poliisi purki omat tiesulkunsa toivoen valtaajien lähtevän alueelta omatoimisesti, mutta tiesulkujen purkaminen johtikin vain lisäjoukkojen ja tarvikkeiden virtaan piiritetyille. 12. maaliskuuta intiaanit julistivat Wounded Kneen itsenäiseksi valtioksi. Oglala-sioux’iden vanhin päällikkö Fools Crow johti valiokuntaa, jonka tarkoituksena oli vedota YK:hon, jotta valtiolle saataisiin kansainvälinen tunnustus.


title: Wounded Kneen valloitus

text: 31. maaliskuuta poliisi katkaisi sähköntoimituksen piiritetylle alueelle. Lisäksi toimittajien pääsy alueelle estettiin. Tapaus pysyi kuitenkin julkisuudessa, kun Marlon Brando ei suostunut noutamaan Oscar-palkintoaan itse, vaan lähetti apache-heimoon kuuluneen Sacheen Little Featherin sijaisekseen. 6. huhtikuuta Yhdysvaltain viranomaiset kertoivat suostuvansa intiaanien vaatimuksiin korruption tutkimisesta ja senaatin kuulemisesta. Intiaanit lähettivät edustajansa Washingtoniin, mutta sinne saavuttuaan heitä vaadittiin lopettamaan Wounded Kneen valtaus, mihin taas intiaanit eivät halunneet suostua ennen kuin heidän vaatimuksensa olisi täytetty. Lähetystön intiaanit, mukaan lukien Dennis Banks, pidätettiin.


title: Wounded Kneen valloitus

text: Valloituksen loppuvaiheilla piiritetyiltä alkoi loppua ruoka. 17. huhtikuuta AIM:n kannattajien onnistui kuitenkin tiputtaa alueelle tarvikkeita lentokoneesta, jota viranomaiset yrittivät karkottaa helikopterilla. Helikopterista ammuttiin piiritetyn kirkon katon läpi ja Frank Clearwater -nimistä cherokee-intiaania osui päähän, mikä johti hänen kuolemaansa. Kuusi muuta intiaania luokkaantui. Seuraava kuolemantapaus tapahtui 27. huhtikuuta, kun Buddy Lamont -niminen intiaani ammuttiin hänen noustessaan ylös poliisin kaasukranaatin täyttämästä bunkkerista. Tämä oli ikään kuin viimeinen isku intiaanien taistelutahdolle. Oglala-sioux’t päättivät lopettaa valloituksen AIM:n vastustuksesta huolimatta. Toukokuun alussa monet piiritetyt intiaanit pakenivat paikalta yön turvin. Aseet luovutettiin 8. toukokuuta, mutta virallinen antautuminen tapahtui 18. toukokuuta.


title: Wounded Kneen valloitus

text: Tapahtumia seurasi oikeudenkäynti AIM:n johtajia, Russel Mearsia ja Dennis Banksia, vastaan. Oikeudenkäynti pidettiin Minnesotassa, koska Etelä-Dakotasta ei uskottu löytyvän puolueetonta valamiehistöä. Oikeudenkäynnin aikana ilmeni, että FBI oli lahjonut todistajia sekä salakuunnellut syytettyjä ja heidän puolustusasianajajiaan. Piirituomari kumosi lopulta syytteen, kun eräs valamiehistön jäsen sairastui, eikä syyttäjä suostunut oikeudenkäynnin jatkamiseen vajaalla valamiehistöllä. Väkivaltaisuudet Wounded Kneessä jatkuivat vielä tapauksen jälkeenkin ja useita kuoli. 26. kesäkuuta AIM:n jäsen Leonard Peltier tappoi kaksi FBI:n agenttia, Williamsin ja Colerin..


title: Australian pääministeri

text: Australian pääministeri on Australian hallituksen päämies, joka on usein edustajainhuoneen suurimman puolueen puheenjohtaja tai suurimman koalition johtaja. Pääministerin nimittää Australian kenraalikuvernööri. Nykyinen pääministeri on Australian liberaalipuolueen Scott Morrison. Pääministeri on Australiassa ylin todellinen vallankäyttäjä, vaikka muodollinen valtionpäämies on Yhdistyneen kuningaskunnan monarkki, jolla on teoriassa laaja valta.


title: Australian pääministeri

text: Monarkkia edustaa Australian kenraalikuvernööri, jonka hän nimittää käytännössä aina pääministerin ehdotuksen mukaisesti. Kenraalikuvernööri lähes aina hallituksen ohjeiden mukaan. Kenraalikuvernöörillä on kuitenkin muutamia eirtyusoikeuksia poikkeustilanteiden varalta. Hän voi erottaa pääministerin, jos tämä toimii lakien vastaisesti tai ei nauti parlamentin luottamusta. Hän voi myös kieltäytyä hajoittamasta parlamenttia pääminiterin vaatimuksesta huolimatta.


title: Vier letzte Lieder

text: Vier letzte Lieder on Richard Straussin sopraanolle ja orkesterille säveltämä teos. Se valmistui vuonna 1948, jolloin säveltäjä oli 84-vuotias. Teos kantaesitettiin Lontoossa 22. toukokuuta 1950 Straussin jo kuoltua. Sopraanona oli Kirsten Flagstad. Häntä säesti Philharmonia Orchestra, jota johti Wilhelm Furtwängler.


title: Vier letzte Lieder

text: Ei ole viitteitä siitä, että Strauss olisi suunnitellut neljää laulua yhtenäiseksi teokseksi. Yhteisnimen "Vier letzte Lieder" (Neljä viimeistä laulua) otti käyttöön Ernst Roth.


title: Indonesian presidentti

text: Indonesian presidentti on Indonesian valtionpäämies, jonka kansa valitsee vaaleilla viiden vuoden välein. Presidentti on armeijan ylipäällikkö, johtaa sisä- ja ulkopolitiikkaa sekä nimittää ministerineuvoston. Nykyinen presidentti on Joko Widodo.


title: Rush: Beyond The Lighted Stage

text: Rush: Beyond The Lighted Stage on vuonna 2010 valmistunut dokumenttielokuva kanadalaisen Rush-rockyhtyeen urasta ja musiikillisesta kehityksestä 1970-luvun progressiivisesta rockista kokoonpanon nykyiseen hevityyliin. Elokuvan ensi-ilta oli Tribecan elokuvajuhlilla vuonna 2010. Se tuli DVD- ja Blu-ray-levitykseen Yhdysvalloissa 28. kesäkuuta 2010.


title: HMNB Rosyth

text: HMNB Rosyth eli Her Majesty's Naval Base Rosyth oli Britannian Kuninkaallisen laivaston tukikohta. Se sijaitsi Rosythissä, Skotlannissa.


title: HMNB Rosyth

text: Britanniaa ovat sen historian aikana pääasiassa uhanneet voimat etelän suunnalta Ranskasta, Espanjasta, Alankomaista ja sitten uudelleen Ranskasta, joka onkin nähty todennäköisimpänä vastustajana sodassa. 1900-luvun alussa kuitenkin oli havaittavissa yhdistyneen ja kunnianhimoisen Saksan nouseva uhka, mikä johti uuden tukikohdan (ja telakan paikan) etsimiseen Skotlannin itärannikolta.


title: HMNB Rosyth

text: Valinta osui Rosythiin Firth of Forthin pohjoisrannalla olevaan kaupunkiin, joka ei ollut liian kaukana Edinburghista. Rakennustyöt aloitettiin vuonna 1909, ja tukikohta valmistui vuonna 1916 sodan jo sytyttyä. Kuningas Yrjö V avasi telakan jo 8. kesäkuuta 1915. Chathamin, Devonportin ja Portsmouthin tukikohdista poiketen Rosyth ei ollut miehitystukikohta, eli siellä ei otettu aluksia palvelukseen. Tämän seurauksena tukikohdan telakalla ei rakennettu uusia aluksia, vaan siellä ainoastaan ainoastaan korjattiin ja huollettiin jo olemassa olevia aluksia. Ensimmäisen maailmansodan loputtua tukikohta suljettiin vuonna 1919.


title: HMNB Rosyth

text:
Tukikohta avattiin uudelleen vuonna 1939 toisen maailmansodan puhjettua.
Tukikohta oli monien korkeiden upseerien, kuten ensimmäisenä merilordina vuosina 1904–1910 ja 1914–1915 olleen John Fisherin, epäsuosiossa. Tähän oli syynä tukikohdan sijainti kaukana avoimesta merestä sekä sen ja meren välissä ollut kuuluisa rautatiesilta. Sillan tuhoutuminen olisi sulkenut tukikohdan.


title: Dima (albumi)

text: Dima on Zahon ensimmäinen studioalbumi, jonka julkaisi EMI 11. maaliskuuta 2008. Suurimman osan levyn kappaleista sanoitti tuottaja Phil Greiss ja Zaho. Ainoastaan kappaleet La Roue Tourne ja Hey Papi, jossa heidän lisäksi mukana olivat Tunisiano ja Soprano.


title: Vihaan sinua – rakas

text: Vihaan sinua – rakas on mustavalkoinen suomalainen elokuva vuodelta 1951. Se perustuu Ensio Rislakin näytelmään "Vihaan sinua – rakas" vuodelta 1946. Elokuvassa käsitellään komedian keinoin pitkäaikaisen avioliiton ajautumista kriisiin.


title: Vihaan sinua – rakas

text: Elokuvan keskuksena on ydinperhe, johon kuuluvat kamreeri Esa Karnala, hänen puolisonsa Leena Karnala sekä heidän aikuisikää lähestyvät lapsensa Mirja, Tauno ja Tellervo ja lisäksi vielä Leenan äiti, rouva Vaulonen. Leena on lähdössä täysihoitolaan maaseudulle, sillä perheensä mielestä hän on ylirasittunut. Tellervon pianotuntien opettaja Pauli Tervala tunnustaa rakkautensa tähän. Samaan aikaan Esan toimistoon palkataan uusi, tasokas kirjeenvaihtaja, neiti Kirsti Lumio. Esan ja Kirstin välille kehittyy suhde. Karnaloiden lapset ja isoäiti huomioivat Esan toistuvat ”ylityöt”. Todellisuudessa ”ylitöissä” on kyse Esan ja Kirstin illanvietoista tanssiravintoloissa. Leena puolestaan tapaa täysihoitolassa tuomari Halttusen, jonka kanssa hän käy keskusteluja puiston siimeksessä. Leenan ja tuomarin suhde ei kuitenkaan syvene romanttis-eroottiselle tasolle. Esa haluaa selvittää perheelleen hänen ja Kirstin välisen suhteen oikean luonteen. Hän tuo Kirstin rohkeasti kotiinsa. Isoäiti ja Tellervo tirkistelevät Esan ja Kirstin kuhertelua avaimenreiästä. Samana iltana Leena sattuu palaamaan maalta ja kohtaa miehensä intiiminoloisessa tilanteessa neiti Lumion seurassa. Esa sanoo järkyttyneelle Leenalle, ettei enää tunne rakkautta tätä kohtaan. Hän muuttaa matkustajakotiin.


title: Vihaan sinua – rakas

text: Mirja haluaisi isänsä takaisin kotiin ja pistäytyy tämän toimistolla. Siellä hän kohtaa Kirstin. Naiset ajautuvat sanaharkkaan. Tauno puolestaan sattuu tapaamaan Kirstin ravintolassa, jossa tämä on prokuristi Mäkisen seurassa Esan työesteiden tähden. Tauno päätyy Kirstin asunnolle, jossa hän väittää rakastavansa Kirstiä. Esa astuu sisään ja raivostuu. Tauno lepyttelee isäänsä ja puhuu Kirstistä naisena, jota he molemmat rakastavat. Tuomari Halttunen ottaa Karnaloiden avioeron hoitaakseen. Isoäiti antaa Esan ymmärtää, että tuomarin ja Leenan välillä on lemmensuhde. Esa raivostuu ja ryntää tuomarin luo. Hän ei haluakaan luopua Leenasta, joka kuitenkin pysyy viileänä ja pitää Esan lähentelyä omituisena. Kun Esa on poistunut, Leena päättää lykätä avioeroa. Esan ja Kirstin suhde kuihtuu vähitellen; Kirsti vaihtaa työpaikkaa, eikä Esa pane vastaan. Hän jää viettämään kesää yksin kaupungissa ja kaipailee perhettään. Katuva Esa tulee kaikessa hiljaisuudessa kotiinsa, missä hän kertoo Taunolle vaikeasta tilanteestaan. Leena sattuu kuulemaan keskustelun ja antaa Esalle anteeksi. Aamulla Tellervo huomaa isänsä hatun naulakossa ja riemastuu. Hän päättää aloittaa jälleen keskeyttämänsä pianotunnit. Aamukahvilla tunnelma on korkealla ja Karnaloiden elämä voi jatkua entiseen malliin.


title: Vihaan sinua – rakas

text: Näytelmä "Vihaan sinua – rakas" on kolminäytöksinen komedia. Näytelmä sai ensi-iltansa Helsingin Kansanteatterissa alkuvuodesta 1944, mutta helmikuun suurpommitukset katkaisivat esitykset lähes alkuunsa. Kantaesityksessä Esaa tulkitsi Arvo Lehesmaa ja Leenaa Sylvi Palo. Kirstiä näytteli Sylva Rossi.


title: Vihaan sinua – rakas

text: Elokuva kuvattiin kesällä 1951 Helsingissä. Ulkokuvia otettiin muun muassa Arkadiankadulla, Laajasalossa (täysihoitola) ja Tähtitorninvuorella. Studiona toimivat SF-hallit.


title: Vihaan sinua – rakas

text: Elokuvaversiossa tapahtumaympäristöä laajennettiin asuintiloista virastoihin, ravintoloihin ja täysihoitolaan. Vaikka alkuteksteissä on mainittu Hilkka Kinnunen, hän ei esiinny elokuvassa, vaan hänen tilallaan on Martta Kinnunen. Olavi Virta tulkitsee ravintolaorkesterin solistina musiikkikappaleen ”Mä syömmeheni kätken erään muiston”. Pienissä sivuosissa näyttelevät myös muun muassa kuvaaja Osmo Harkimo ja muusikot Ossi Runne ja Heikki Aaltoila.


title: Vihaan sinua – rakas

text: "Vihaan sinua – rakas" sai pääasiassa myönteisen vastaanoton. "Helsingin Sanomien" Paula Talaskivi kirjoitti: ”"Vihaan sinua – rakas" on onniteltava, tervetullut ja jopa esimerkillinen elokuva monessa suhteessa. Tervetullut se on jo siksi, että siinä kerrankin käsitellään sangen tyypillistä meikäläistä ja ajankohtaista aihetta, jollaisesta kotimainen elokuva yleensä on pysytellyt liiaksi erillään.” "Hufvudstadsbladetissa" kriitikko piti elokuvaa valopilkkuna ajan suomalaisessa elokuvatuotannossa, mutta katsoi sen liikkuvan ailahtelevasti jossain draaman ja farssin välimaastossa.


title: Vihaan sinua – rakas

text: 2000-luvun kritiikissä todetaan, että nykynäkökulmasta elokuva on varsin kesy ja teatraalinen, vaikka elokuvan tekoaikaan aviorikos oli ehkä rankka elokuvan aiheeksi.


title: Vihaan sinua – rakas

text: "Vihaan sinua – rakas" esitettiin televisiossa ensi kerran loppiaisena 1963, ja sen jälkeen sitä on esitetty useaan otteeseen. Se on julkaistu myös DVD:nä.


title: Gazan avustussaattueen välikohtaus

text: Gazan avustussaattueen välikohtaus tapahtui 31. toukokuuta 2010 aamuyöstä kansainvälisillä vesillä Välimerellä, kun Israelin merivoimat tarkastivat Gazaan matkalla ollutta "Gaza Freedom Flotilla" -avustussaattuetta, johon kuului kuusi laivaa. Koska Mavi Marmara oli kieltäytynyt muuttamasta kurssia, merivoimat laski helikoptereista sotilaita sen kannelle. 30. toukokuuta 2010 IHH:n johtaja Bülent Yildirim oli turkkilaiselle televiokanava NTV:lle antanut lausunnon, jonka mukaan vastarintaan ryhdytään, mikäli saattueen aluksia yritetään pysäyttää.


title: Gazan avustussaattueen välikohtaus

text:
Kun Israelin sotilaat laskeutuivat MV Mavi Marmaran kannelle, heidän kimppuunsa hyökättiin. Syntyi yhteenotto, jossa yhdeksän aktivistia kuoli ja kymmeniä haavoittui, mukaan lukien 10 loukkaantunutta israelilaissotilasta. Surmansa saaneiden joukossa oli yksi laivoilla työtehtävissä olleista yli 60 toimittajasta.
Freedom Flotilla -saattueeseen kuului kuusi laivaa, joissa oli satoja ihmisiä eri maista. Aktivistit yrittivät murtaa vuonna 2007 alkaneen Israelin Gazan saarron. Saattue yritti kuljettaa alueelle humanitaarista apua ja rakennustarvikkeita. Israelilaislähteiden mukaan aluksilla oli kuitenkin mukana myös improvisoituja aseita, pimeäkiikareita, luotiliivejä, kaasunaamareita että rahaa.. Viidellä saattueen laivoista ei sattunut ihmishenkien menetyksiä eikä vakavia henkilövahinkoja.


title: Gazan avustussaattueen välikohtaus

text:
Freedom Flotilla -saattueen aloitteentekijänä ja yhtenä järjestönä oli Free Gaza -liike, joka vastustaa kolme vuotta kestänyttä Gazan saartoa. Tähän yhdysvaltalaisjärjestöön kuuluu ihmisoikeusjärjestöjä ja yksittäisiä aktivisteja. Saattueen tukemiseen tuli mukaan muita järjestöjä eri puolilta maailmaa, muun muassa Turkista, Kreikasta ja Ruotsista. Mukana oli palestiinalaisjärjestöjä sekä esimerkiksi kristillisten ja islamilaisten järjestöjen edustajia, mutta lisäksi myös ryhmä aktivisteiksi tekeytyneitä islamistitaistelijoita, jihadisteja.
Avustuslaivueen pääasiallinen tukija oli islamilainen kansalaisjärjestö IHH, jonka länsimaiset syyttäjäviranomaiset ja tutkijat ovat linkittäneet terrorismiin.


title: Gazan avustussaattueen välikohtaus

text: Israel on pitänyt Gazaa tiukassa otteessaan sen jälkeen, kun islamistinen Hamas nousi alueella valtaan kesäkuussa 2007 palestiinalaisten keskinäisen valtataistelun jälkeen. Gazan taloussaarron tavoitteena on ollut lopettaa kotitekoisten aseiden valmistaminen sekä rakettien ampuminen Israelin puolelle. Ulkomailla saartoa on arvosteltu jatkuvasti siitä, että se on pikemminkin kurjistanut tavallisten gazalaisten elämää.


title: Gazan avustussaattueen välikohtaus

text: Saartoa murtamaan oli toukokuun lopussa lähdössä Freedom Flotillassa -saattuessa 4 rahti- ja 4 matkustalaivaa, joista jälkimmäisissä palestiina-aktivisteja useista maista. Rahtilaivoissa oli rakennus-, koulu- ja terveydenhuoltotarvikkeita sekä yleisiä avustustarvikkeita kaikkiaan 10 000 tonnia, joista osa kuuluu Israelin Gazan vientikieltolistalle. Israel tarjosi alun perin avustustavaroiden viemistä maitse omassa valvonnassaan, mutta aktivistien kieltäydyttyä Israelin ulkoministeriö ilmoitti Israelin tulevan estämään laivojen pääsyn Gazaan.


title: Gazan avustussaattueen välikohtaus

text: Israel perusti pidätyskeskuksen Ashdodin kaupungin satamaan, jonne saattueesta kiinniotetut aktivistit vietäisiin.


title: Gazan avustussaattueen välikohtaus

text: Freedom Flotillaan kuuluvat laivat kokoontuivat Kyprokselle. Sieltä lähteneiden kuuden aluksen ollessa 130 kilometrin päässä Gazan rannikosta, vielä kansainvälisellä merialueella, Israelin merivoimat ryhtyi aamuyöllä toimiin ottaakseen laivat halliintaansa. Israel pysäytti osan avustuslaivoista sabotoimalla moottoreita jo lähtösatamissa. Osa aluksista ei päässyt matkaan "teknisten vikojen vuoksi".


title: Gazan avustussaattueen välikohtaus

text: Kaikki laivueen laivat eivät päässeet matkaan. Israelin armeija on vihjannut "harmaisiin toimiinsa", joilla muutaman laivan matka estettiin etukäteen sabotaasilla. Challenger I ja Challenger II joutuivat jäämään Kyprokselle. MV Rachel Corrie jäi ongelmien vuoksi Maltalle. mutta lähti matkaan, ja Israelin joukot valtasivat sen kansainvälisillä vesillä 5. kesäkuuta, tällä kertaa ilman väkivaltaa.


title: Gazan avustussaattueen välikohtaus

text:
Kolme Flotilla laivaa kuljetti vain matkustajia ja heidän henkilökohtaisia tavaroitaan
ja kolme muuta laivaa kuljetti yhteensä 10,000 tonnia humanitaarista apua, arvioidulta arvoltaan 20 miljoonaa dollaria.


title: Gazan avustussaattueen välikohtaus

text: Israelin mukaan kaksi kolmasosaa lääkkeistä, joita flotilla kuljetti, oli vanhentunut 6 - 15 kuukautta ennen tapahtumaa, joten ne todettiin hyödyttömiksi. Osa muistakin lääkkeistä olisi vanhentunut pian. Lisäksi Israel väittää, että suuri osa lastista, mukaan luettuna sensitiiviset lääketieteelliset välineet, löydettiin sikin sokin kasoina pikemminkin kuin järkevästi pakattuina, mistä syystä ne olivat vahingoittuneita. Leikkausvälineistö, joka oli tarkoitus pitää steriilinä, oli huolimattomasti pakattu. Vanhentuvia ja sensitiivisiä välineitä säilytettiin Israelin puolustusministeriön kylmävarastossa ennen kuin ne toimitettiin Gazaan.Irlantilaisomisteinen alus MV Rachel Corrie ei osallistunut ensimmäiseen saattueeseen teknisten ongelmien vuoksi. Alus on nimetty yhdysvaltalaisen rauhanaktivisti Rachel Corrien mukaan. Corrie kuoli Israelin armeijan puskutraktorin alle vuonna 2003.


title: Gazan avustussaattueen välikohtaus

text: Edellisistä tapahtumista huolimatta "Rachel Corrie" lähti viivästyksen jälkeen kohti Gazaa, jatkaen laivueen alkuperäistä suunnitelmaa. Israel ilmoitti sallivansa laivan kulun vain Ashdodin satamaan. Alus oli ilmoittanut, ettei se vapaaehtoisesti noudattaisi Israelin määräyksiä, mutta noudattavansa mahdollisen valtauksen edessä väkivallattoman vastarinnan periaatetta. Israel valtasi 5. kesäkuuta "Rachel Corrien", tiettävästi jälleen kansainvälisellä merialueella ja pakotti aluksen ja sen parikymmenhenkisen miehistön Ashdodin satamaan. Israel aikoi karkottaa koko miehistön välittömästi.


title: Gazan avustussaattueen välikohtaus

text: Yhdysvaltoihin rekisteröity "Challenger II", Free Gaza -järjestön laiva, ei myöskään pystynyt osallistumaan ensimmäiseen saattueeseen teknisten vikojen vuoksi.


title: Gazan avustussaattueen välikohtaus

text: Ennen kuin laivat lähtivät Kyprokselta, Israel tarjosi laivueelle mahdollisuutta kuljettaa tavarat israelilaisen sataman kautta turvallisuustarkastuksen jälkeen. Sementtiä ei olisi sallittu, koska Israelin mukaan Gazassa valtaa pitävä Hamas-järjestö käyttäisi sitä bunkkereiden rakentamiseen. Israel suunnitteli pysäyttävänsä laivueen ja vievänsä sen Ashdodin satamaan, jonne oli pystytetty telttoja vastaanottamaan tavarat ja ihmiset. Tavarat olisi sitten viety Gazaan joko Israelin tai humanitaaristen järjestöjen kuljettamana. Aktivistit torjuivat ehdotuksen. Eräs järjestäjistä, Greta Berlin, sanoi, ettei tehtävä ole humanitaaristen tavaroiden toimittaminen vaan Israelin saarron murtaminen. Berlin sanoi, että heillä on oikeus purjehtia kansainväliseltä vesialueelta Gazan vesialueelle. Berlin lisäsi myös, että ainoa vesialueella laittomasti oleva on Israel itse, ei saarron murtamista yrittävä laivue.


title: Gazan avustussaattueen välikohtaus

text: Israelin laivasto otti yhteyttä saattueeseen ja ilmoitti että Gaza on suljettu sotilasalue. Laivasto vaati, että saattue siirtyy Ashdodiin tai muuten he valtaavat laivat. Saattue kieltäytyi.


title: Gazan avustussaattueen välikohtaus

text: IDF:n julkaiseman tiedotteen mukaan saattueesta vastattiin: ”Hiljaa! Menkää takaisin Auschwitziin", ja: "Autamme arabeja USA:ta vastaan. Muistakaa syyskuun 11.” Tiedote perustui IDF:n julkaisemaan lyhyemmäksi muokattuun 26 sekunnin nauhoitteeseen. Aktivistit syyttivät, että Israel on manipuloinut nauhoitetta, jotta aktivisteista välittyisi antisemitistinen kuva. Israel myönsi myöhemmin, että oli muokannut nauhoitetta, ja että keskusteluun käytetystä avoimesta kanavasta johtuen nauhoitteen ääniä ei pystynyt identifioimaan täydellisesti tiettyyn laivaan. IDF perusteli nauhoitteen muokkaamista sillä, että turhat hiljaiset hetket ja radiohälyt täytyi saada pois. Aktivistit kielsivät rasistiset kommenttinsa ja lainasivat tiedotteessaan Challenger 1 -laivan kapteenia, jonka mukaan kukaan ei hänen ohjatessaan sanonut niin. Aktivistien mukaan kaikki kapteenit kuulivat radioliikenteen.


title: Gazan avustussaattueen välikohtaus

text: Uusimmasta 6-minuuttisesta nauhoitteesta ilmenee uutena aiempaan muokattuun nauhoitteeseen verratessa muun muassa se, että israelilainen sota-alus kutsuu lukuisia kertoja avustussaattueen laivoja ja varoittaa niiden lähestyvän saartoaluetta. Israelilainen sota-alus ilmoittaa lisäksi, että kaikki tarvittavat keinot tullaan tekemään laivueen pysäyttämiseksi ja Gazaan rantautumisen estämikseksi. Kolmannen varoituksen jälkeen aktivistien joukossa ollut Huwaida Arraf vastaa, että Israelin ylläpitämä saarto on kansainvälisen oikeuden vastainen ja että saattue on kuljettamassa ainoastaan humanitaarista apua. ""Meillä ei ole lastina mitään mikä muodostaisi uhkan asevoimillenne"" sanoo Arraf.


title: Gazan avustussaattueen välikohtaus

text: Israelin joukkojen nousu Mavi Marmara -alukselle johti väkivaltaisuuksiin. Osapuolilla on erilaiset näkemykset tapahtumista aluksella, etenkin siitä, kumpi osapuoli aloitti väkivaltaisuudet. Sotilaat nousivat myös muihin aluksiin, mutta pahimmat yhteenotot tapahtuivat Mavi Marmaralla. Yhteenotto alkoi ensimmäisen israelilaiskommandon ollessa vasta aloittamassa laskeutumista laivan kannelle. Tapahtumasta otetusta kuvamateriaalista näkyy, kuinka kepein, tangoin, puukoin ja raskain esinein varustautuneet aktivistit kävivät yksitellen köyttä pitkin laskeutuvien kommandojen kimppuun.


title: Gazan avustussaattueen välikohtaus

text: Yhdeksän aktivistia kuoli ja 48 loukkaantui israelilaissotilaiden luodeista. Avustussaattueessa mukana olleen leicesteriläisen Pro-Palestina-ryhmän puheenjohtajan Ismail Patelin mukaan kuusi rauhanaktivistia on edelleen kateissa hyökkäyksen seurauksena.


title: Gazan avustussaattueen välikohtaus

text: Kuolleista aktivisteista kahdeksan oli Turkin kansalaisia ja yksi turkkilaistaustainen Yhdysvaltain kansalainen.


title: Gazan avustussaattueen välikohtaus

text: Turkkilaisten viranomaisten suorittamien ruumiinavausten mukaan kuolleista yhdeksästä aktivistista viittä oli ammuttu lähietäisyydeltä päähän, joko otsaan tai takaraivoon. Yhdeksästä kuolleesta löytyi kaikkiaan yhteensä 30 ampumahaavaa. Useita oli ammuttu useita kertoja eri puolille kehoa.


title: Gazan avustussaattueen välikohtaus

text: Kahdeksan israilaissotilasta haavoittui hyökkäyksessä, kaksi heistä vakavasti.


title: Gazan avustussaattueen välikohtaus

text: Rauhanaktivistien mukaan laivaan nousseet Israelin joukot käyttivät ylimitoitettua voimaa aktivisteja kohtaan hakaten aktivisteja pampuilla ja käyttäen muun muassa kumiluoteja sekä etälamauttimia ja lopulta rynnäkkökiväärejä.


title: Gazan avustussaattueen välikohtaus

text: Laivalla olleiden rauhanaktivistien mukaan Israelin erikoisjoukkojen toiminta oli mielivaltaista ja uhrien annettiin kitua kuoliaiksi. Brittiaktivisti kertoo, että kameraansa sotilaita kohti osoittanutta turkkilaismiestä ammuttiin suoraan otsaan. Ruotsalaisaktivisti professori Mattias Gardell puolestaan kertoi, että sotilaat käsittelivät pahoin haavoittamiaan aktivisteja siten, että vammat vain pahenivat. Gardellin mukaan aktivisteja on edelleen myös kateissa, sillä aktivisteja sekä heitettiin että heitä heittäytyi hyökkäyksen aikana mereen. Gardellin oman arvion mukaan hän selviytyi paremmin, koska hän oli valkoihoinen. Espanjalaisaktivisti Manuel Tapial kertoi sotilaiden alkaneen heti laivaan noustuaan tappamaan aktivisteja. Tapial kertoo myös nähneensä laivalla jopa 16-20 kuollutta.


title: Gazan avustussaattueen välikohtaus

text: Avustussaattueen johdossa olleen IHH:n johtaja Bulent Yildirimin mukaan sotilaat heittivät ruumiita myös mereen. Järjestön johtaja kertoo myös aktivistien siepanneen itsepuolustukseksi sotilailta aseita, mutta hänen mukaansa niitä ei käytetty. Yildirim sanoo lisäksi sotilaiden ampuneen loukkaantuneita sotilaita auttamaan mennyttä, rauhanaktivistien joukossa ollutta indonesialaista lääkäriä viisi kertaa vatsaan.


title: Gazan avustussaattueen välikohtaus

text: Ruotsalaisen Ship to Gaza -järjestön "Sofia"-laivalla matkustaneen ruotsalaisen kirjailijan Henning Mankellin mukaan Israelin kommandot ampuivat jopa nukkuvia ihmisiä. "Sofia"-laivalla ei tiettävästi ammuskeltu. Ruotsalaisaktivistit, joita oli "Sofia"-laivan lisäksi myös muilla laivoilla, kiistivät Israelin väitteet siitä, että rauhanaktivisteilla olisi ollut aseita.


title: Gazan avustussaattueen välikohtaus

text: Israel ei ole julkisuudessa kommentoinut rauhanaktivistien vastaväitteitä. Israelin mukaan aseelliset rynnäköt laivoihin oli välttämättömiä, sillä laivueen tarkoituksena oli vain Gazan saarron rikkominen, ei humanitäärinen avustus. Israel nimitti aktivisteja terroristeiksi.


title: Gazan avustussaattueen välikohtaus

text: Israelilaiskommandot kertoivat, että heidän kimppuunsa hyökättiin välittömästi sen jälkeen, kun he olivat laskeutuneet helikopterista saattueeseen kuuluvan aluksen, Mavi Marmaran, kannelle. Israelin armeijan mukaan kommandoilla oli tuliaseet vain itsepuolustusta varten. Sotilaiden oli ensi sijassa tarkoitus käyttää värikuula-aseita. Laivaston sotilaita vastaan käymiseen epäillyiltä Mavi Marmaran aktivisteilta löytyi improvisoituja aseita, luotiliivejä, kaasunaamareita sekä suuria määriä rahaa.


title: Gazan avustussaattueen välikohtaus

text: Israel puolusti sotilaidensa toimia sanomalla, että nämä ampuivat itsepuolustukseksi. Esimerkiksi eräs sotilas sanoo aktivistien hakanneen häntä kepeillä ja ottaneen hänen kiväärinsä, jonka jälkeen sotilas veti pistoolinsa esiin ja ampui. IDF:n mukaan sotilaita kohti tulitettiin ja kaksi sotilasta haavoittui luodeista. Merivoimien kommandojen johto antoi kaikille joukoille luvan avata tuli kaksi minuuttia kriisin puhkeamisen jälkeen. Israelin laivaston mukaan laivaan nousseet sotilaat olivat varautuneet kohtaamaan teräaseita ja saaneet luvan tarvittaessa puolustaa henkeään asein, mutta joukot eivät odottaneet kohtaavansa kymmeniä mellakoitsijoita.


title: Gazan avustussaattueen välikohtaus

text: Isku tuomittiin laajasti ympäri maailmaa. Turkki syytti Israelia valtionterrorismista. Euroopan unioni vaati täyttä tutkimusta tapahtumista. Hamas kehotti muslimeja protestoimaan Israelia vastaan kaikkialla maailmassa. Palestiinalaisten presidentti Mahmud Abbas kutsui Israelin iskua joukkomurhaksi. Israelin pääministeri Benjamin Netanjahu pahoitteli kuolonuhreja. Turkin presidentti Abdullah Gül ilmoitti myöhemmin, että hyökkäyksestä johtuen Turkin suhteet Israeliin eivät tule koskaan palaamaan ennalleen. Yhdysvaltojen presidentti Barack Obama tuomitsi kaikki ""tähän tragediaan"" johtaneet toimet ja toivoi tapahtuman johtavan sovittelupyrkimyksiin.


title: Gazan avustussaattueen välikohtaus

text: Hyökkäys lisäsi vaatimuksia lopettaa Gazan saarto. Yhdistyneet kansakunnat sekä muun muassa EU, Venäjä, Ranska ja Turkki vaativat, että Israelin on lopettava vuosia jatkunut saarto. Egypti avasi väliaikaisesti Rafahin rajanylityspaikan Egyptin ja Gazan välillä hyökkäystä seuraavana päivänä. Israel ilmoitti karkottavansa heti kaikki ulkomaiset aktivistit, jotka pidätettiin laivoista. Karkotettavia ihmisiä oli 680 paristakymmenestä maasta. YK:n pääsihteeri Ban Ki Moon vaati saarron lopettamista välittömästi verisen hyökkäyksen seurauksena. Ban Ki Moon piti saartoa kestämättömänä ja vääränä. Arabiliitto puolestaan vaati YK:n turvallisuusneuvostoa lopettamaan saarron, joka johti hyökkäykseen.


title: Gazan avustussaattueen välikohtaus

text: YK:n ihmisoikeuskomissaarin Navi Pillayn mukaan Gazan saarto on laiton ja se pitäisi purkaa. Pillayn mukaan kansainvälinen ihmisoikeuslainsäädäntö kieltää siviilien näännyttämisen sodankäyntitapana ja siviileihin kohdistuvat kollektiiviset rangaistukset, joita saarto aiheuttaa. YK:n jäsenmaille toistuvasti saarron laittomuudesta raportoinut Navi Pillay huomautti, että vaikka saarto ei jonkun jäsenmaan mielestä rikkoisikaan kansainvälistä oikeutta, pitäisi Israelin velvollisuus sallia humanitaariset avustuskuljetukset Gazaan tutkia. Pillay väläytti myös mahdollisuutta siitä, että Israelin hyökkäys vietäisiin Kansainvälisen rikostuomioistuimen ICC:n tutkittavaksi turvallisuusneuvoston määräyksellä, koska Israel ei ole ICC:n jäsen.


title: Gazan avustussaattueen välikohtaus

text: Jerusalemissa toimivan israelilaisten ja palestiinalaisten yhteisen tutkimus- ja tiedotuskeskuksen johtaja, israelilainen tutkija Gershon Baskin kutsui Israelin laivaston iskua avustussaattuetta kohtaan merirosvoudeksi. Tohtori Baskin piti iskua kokonaisuutenaan kansainvälisen oikeuden vastaisena. Baskin muistutti, että esimerkiksi tuliaseiden käyttö tappavana voimana on kansainvälisen oikeuden perusteella aina ylimitoitettua voimaa, vaikka rauhanaktivisteilla olisikin ollut heikkotehoisempia aseita.


title: Gazan avustussaattueen välikohtaus

text: Ruotsin satamatyöntekijöiden liitto asetti Israelin merituonnin saartoon kymmeneksi päiväksi 15.–24. kesäkuuta 2010 vastalauseena hyökkäykselle. Satamatyöntekijöiden liitto kehotti myös muita ammattiliittoja ja järjestöjä boikotoimaan israelilaisia tuotteita.